
MIEMBRO di Parlamento pa fraccion di AVP, Otmar Oduber a 
reacciona riba minister Booshi Wever cu lo a bisa, den su afan pa 
ataca hende, cu e si no ta mescos cu un tal Otmar ta usa nomber. 
Riba un base personal Otmar Oduber a splica Booshi Wever cu 
nunca “bo lo a haya un tal Otmar ta falsifica diploma, cobra 
placa pe y mi no sa si te dia di awe el a cobra placa pe. Esey ta 
un faet, esey el a wordo condena pe, esey ta preto riba blanco y 
e no por cambia esey 


A haya Kenneth Odor, pero 
morto, mata pa su propio yiu 

For di aigun dia atrås, famianan di Kenneth Odor a denuncia 
cu e ta perdi, y lo desea di por sa si e por ta na Aruba. Ya cu su 
famianan na Aruba, kende tabata biba den Companshi. 

Dia cu nan a perde, t’asina cu den oranan di mainta, el a sali for 
cas, cu dos otro persona, deconoci pa su famia na Valencia. 
Ayera tardi, nos a haya informacion, cu autoridadnan a hay’e, 
du dos tiro den su cabez, pero dera poco leu di su cas na Valen¬ 
cia. Segun informacion haya, tin tur indicacion cu su propio yiu 
lo a asesin’e y der’e. Autoridadnan policial a logra recupera e 
cadaver, pa sigui cu e investigacion.Kico a conduci pa su propio 
yiu a mat’e, no ta conoci pa nos. 


RBD^CÆM/e^OOPAOUV/SRIC6 CEIBJC1CNY 
INK/BTIGaaCNCBJCflSNAND PUffilDISANOCRD 



DESPUES cu den fin di siman Recherchenan tabata hopi ocupa cu varios detencion y investiga- 
cion manera nos a bin ta informando for di ayera dialuna, esaki a sigui. Ayera mainta Recherche 
a bolbe sali y tabata ocupa te merdia. Asina nos por a mira aigun imagen di e trabaonan andando 
riba 2 auto cu mesun number. Unda un biaha mas detencion di sospechosonan a cay. Tambe tu- 
mamento di auto y articulonan procedente di robo den beslag. Tur e dianan aki esaki ta tumando 
lugar n’e casnan di pueblo na Noord unda cu tin investigacion grandi andando relaciona cu un 
gran cantidad di kiebro y robo. Parce cu polis a cay den un neishi di ladron. No ta exelui cu mas 
hende lo bay sera. 



Ajtori dadnan ti n un auto 

confisca pa investlga 


RELACIONA cu e accidente fatal, cu ta mustra un “hit & run” riba e caminda di Tanki Leendert, 
polis di trafico hunto cu Recherche a sigui cu nan investigacion. Informacion cu nos a haya ta, cu 
ayera mainta, polis di trafico, a dicidi di confisca un auto, ya cu tin indicacion di sla, cu nan mester 
studia, y como tal a hiba esaki Warda di Polis na Balashi. Detencion no a cay ainda den e caso 
aki, pasobra manera menciona, tanten cu no haya nada concreto riba e auto, no por bisa cu t’e 
dono di e auto aki ta envolvi. Pero polisnan di trafico ta masha confia di soluciona e caso aki. 

Otmar Oduber na esnan di MEP 



caminda cu e pueblo aki mester 
a paga miyones na oficina di 
abogadonan pa purba di macha 
nomber di hende drechi den e 
comunidad aki. Esey ta e tal 
Otmar cu en todo caso esnan di 
MEP cada bes ta referi na dje”. 
Despues di esaki el a referi na e 
campananan cu esnan di MEP 
riba e oficina cu a habri na Pa¬ 
radera. El a bisa cu den mente 
di hendenan di MEP, den mente 
di esnan cu cada bes ta rondona 
pa corupcion no por pensa cu 
e pueblo aki tin hendenan cu 
voluntariamente ta traha pa 
habri un oficina di bario, nan 
no por pensa cu tin famianan 
akinan na Aruba cu ta dispuesto 
di duna libermente casnan, sin 
paga huur. Esaki contrario na 
cierto bar banda di stadion Fans 


Figaroa cu diripiente a bira cen- 
tronan di hubentid siendo cu pa 
8 aha a lubida cu hubentud ta 
existi. “Diripiente por huur un 
lugar pa 80 mil florin pa habri 
un centro di hubentud cu nunca 
bo a percura pe, anto esey mi ta 
kere cu e expresion ta cuadra ‘el 
ladron piensa que todos son de 
la misma condicion’”. 

Na final Otmar Oduber a sigura 
cu AVP semper a traha y biba 
den e comunidad aki scuch- 
ando kico ta e dolornan cu tin 
y hamas lo hayanan den tempo- 
rada di eleccion ta bay paga 80 
mil florin pa un lugar pa pre- 
tende di tin un comision pro un 
candidato di hubentud siendo 
cu pa 8 ana largo no a haci nada 
pa hubentud di Aruba. 




‘Piensa el ladron 

MIEMBRO di Parlamento pa 
fraccion di AVP, Otmar Oduber 
a reacciona riba minister Booshi 
Wever cu lo a bisa, den su afan 
pa ataca hende, cu e si no ta 
mescos cu un tal Otmar ta usa 
nomber. 

Riba un base personal Otmar 
Oduber a splica Booshi Wever 
cu nunca “bo lo a haya un tal 
Otmar ta falsifica diploma, 
cobra placa pe y mi no sa si te 
dia di awe el a cobra placa pe. 

Esey ta un faet, esey el a wordo 
condena pe, esey ta preto riba 
blanco y e no por cambia esey. 

Awor loke bo tin si ta un tal 
Otmar cu a gana 7 caso contra 
e gobierno aki, un tal Otmar 
cu gobierno mester a pague 40 
mil florin di dano y perhuicio, 
un tal Otmar cu bo a persegui y 


que todos son de su misma condicion’ 


Otmar Oduber: 

Sr. Marlon Werleman ta lubida cu su rol di cheerleader 
ta caba ora e mester haci trabou di Parlamento 



MIEMBRO di partido AVP, 
Otmar Oduber a indica cu Sr. 
Marlon Werleman ta lubida cu 
e ta un miembro di Parlamento 
y cu su rol di cheerleader ta caba 
ora mester haci trabou di Parla¬ 
mento.Riba e critica di partido 
MEP riba AVP cu no tabata pre- 
sente na e conferencia di CATA, 
Oduber a bisa cu den esaki ta 
bon pa haya informacion, pero 
esaki ta na un nivel caminda 
wholesalernan ta discuti cu 
departamentonan riba kico ta 
e problematicanan cu nan ta 
confronta, kico ta e puntonan 
positivo cu nan a haya y cu por 
ta mester wordo amplia, pero 
no un discusion caminda cu 
Parlamento ta hiba un discu¬ 
sion cu ministernan. “Esey 
ta e diferencia cu Sr. Marlon 
Werleman no ta compronde!”, 
Motibo cu Otmar Oduber ta 
bisa esaki ta pasobra for di mo¬ 
mento cu Sr. Werleman a asumi 
e responsabilidad di presidente 
di e comision fiho di turismo 
den Parlamento -cu antes si 
tabata reuni 4 biaha pa ana cu 
ATA den Parlamento caminda 


cu hunto cu AHATA tabata dis¬ 
cuti e puntonan cu nan como 
legislador por trese dilanti pa 
cu e discusionnan cu nan tin cu 
ministernan- practicamente no 
tin e eneuentronan aki mas. 
Parlamentario Oduber ta bisa 
cu Sr. Werleman ta bay sinta 
na CATA caminda ta bebe, ta 
come, ta djodjo, pero caminda 
cu e mester haci su trabou, den 
sala di Parlamento ora a topa cu 
e gremionan no tabatin ni un 
pregunta di parti di esunnan cu 
ta sostene gobierno, no tabatin 
ni un pregunta di parti Sr. Wer¬ 
leman. “E ora mi ta puntra mi 
mes.. .no tin problema di turis¬ 
mo na Aruba?”.Mescos tabata e 
caso durante reunion cu MTBS 
caminda ta discuti riba futuro 
di Pais Aruba. Akiden tambe 
Sr. Werleman a sinta keto pa 
despues gaba cu tur cos ta bon, 
pero un huez di otro banda a tik 
riba dede di gobierno. 

“Mi ta kere Sr. Marlon Werle¬ 
man mester compronde for 
once and for all, despues di 8 
ana, si ainda bo no a siha cu 
un posicion di miembro di Par¬ 


lamento no kiermen cu bo ta 
un cheerleader cu tin cu lanta 
pompom, anto mi ta kere e ora 
ey cu pueblo na september no 
por elegibo mas, pasobra un 
representante di pueblo tin di 
haci su trabou den Parlamento, 
ey ta e caminda cu bo ta haci bo 
trabou”, Otmar Oduber a duna 
di conoce. 


Continuando el a indica cu for 
di augustus nos turismo ta cay- 
endo, sector hotelero ta lanta 
bandera cu e lo bira peor den 
e lunanan nos dilanti ora nos 
drenta e low season, anto ta 
tene un reunion caminda Banco 
Central ta haci su calculacion- 
nan riba un caida di 5% y ATA 
hunto cu AHATA ta notifica otro 


cu eigenlijk ta casi dobbel di 
loke ta calculando. 

Banda di esaki, atrobe riba 
insistencia di AVP, dos siman 
pasa Parlamento a reuni cu 
sector laboral caminda a wordo 
reafirma cu ta wordo calcula 
cu Aruba lo perde entre 200 pa 
270 miyon florin na 2009 den 
su economia. 

Di acuerdo cu abogado mr. Edwin Duijneveld 

Huez y Ministerio mester persigui esnan cu a comete perhurio, 
pasobra no por permiti pa condena otro persona inocentemente 


PA prome biaha den historia di 
tratamento di casonan penal, 
esaki a tuma lugar den prison, 
esta den KIA, unda promordi- 
alemente, e meta tabata pa scu- 
cha aigun testigo. Na salida, nos 
a papia cu abogado mr. Edwin 
Duijneveld, kende ta abogado 
di famia Williams. 

T’asina cu aigun siman atrås, 
durante tratamento di mesun 
caso hudicial aki, conoci como 
caso di Gang di Dakota, a surgi 
problema pafor di caso. Y esaki 
a pone cu e caso aki a tuma lu¬ 
gar den KIA ayera, riba peticion 
di Ministerio Publico y Huez. 
Maske cu e biaha aki, e caso a 
tuma lugar den KIA, esey no 
nifica cu tur biaha cu sigui trata 
e caso aki, ta na KIA e lo sigui 
tuma lugar. 

Segun abogado mr. Edwin 
Duijneveld, e caso aki sigur ta 
uno masha delicado, unda su 
cliente, e yiunan Williams ta 
sigui nenga nan participacion 
y e tin suficiente prueba pa 
desbarata tur e acusacionnan. E 
biaha aki ta trata e caso di tira- 
mento na Eagle Beach, unda un 
di e sospechoso ta hopi tempo 
deteni caba, pero Huez no kier 
lagu’e bay, alegando un hende 
mester a tira. 

Ayera a bin un grabacion dilan- 
ti, unda un persona ta declara 
loke cu a pasa na Eagle Beach, 
cu e Fiscal a dicidi di investiga 
dicho grabacion. 


Por a mira dos grupo den Corte, 
cu ta acusando otro, y a au- 
menta e tension mas ainda, 
den esnan cu un tempo tabata 
amigo di otro. Pero e berdad 
mester bin na cla. Un hecho ta 
sigur, cu tin varios personan 
cu mester a comete perhurio, 
segun abogado mr. Edwin Dui¬ 
jneveld y nan lo tin cu carga e 
consecuencia di esaki. Pasobra 
si un persona comete perhurio, 
y keda confirma, e por bay sera 
sigur un 9 aha. 

Pesey ta importante pa Huez 
y Ministerio Publico haci su 
investigacion y determina si no 
tin perhurio cometi. 

Ta di spera cu un Huez lo no 
condena un persona pa bay 
sera, si tin persona a comete 
perhurio. Segun abogado mr. 
Edwin Duijneveld, esey sigur 
mester worde investiga y lo 
exigi esaki tambe, segun de- 
fensa. 

AWEMainta mester senala, cu 
maske cu a tene e caso aki na 
KIA, pafor di e instituto, el a 
hera sali for di man. Sigur ora cu 
un mama a sali y a dirigi su mes 
na Michael Williams, alegando 
p’e papia berdad. Pero Michael 
Williams, maske el a ser cita pa 
Ministerio Publico, e no a wordo 
scucha. Si a manda busca otro 
testigo na cas, pero a lo largo no 
a tende nan tampoco. Kico de 
facto a pasa paden, den curso 
di awe nos lo haya sa. 

Como reaccion riba columna: Na camina pa: Eleccion 2009 

Carta habri na sr. Toko Winklaar 

Pa: A.R. Lampe, Fraccion di RED 


MI a lesa e editorial den edicion di 
AWEMainta di 30 di maart riba pagina 
4. E corant di Toko tin pleno derecho 
pa scoge pa un partido politico y pa 
un determinado candidato. E editorial 
ta expresa cu e corant di Toko ta duna 
‘stemadvies’ pa partido AVP y pa mr.dr. 
Mito Croes. Mi no tin ningun problema 
cu esey. Tambe mi tin full comprension 
cu e corant di Toko ta expresa opinion 
critico pa loke ta partido RED. Libertad 
di expresion ta algo sagrado y diferencia 
di opinion ta sano pa nos democracia. 

(Nota di Red: Prome cu nos sigui, e 
no ta un editorial, pero un articulo di 
redaccion, unda tur hunto ta analisa 
cada partido, pa cual nos a titula: “Na 
caminda pa Eleccion 2009”, como tal ta 
wordo carga pa nos tur. 

Como cu nos ta respeta derecho di rep- 
lica, e corant di Toko ta cumpli cu esaki 
tambe.) 

Solamente cu e opinion di un corant 
mester ta basa riba hecho veridico y no 
riba mentira. E siguiente hechonan ta 
corecto: 


1. Comision di Berdad a haci denuncia 
dia 14 di juni 2002 contra e siguiente 
personanan: 

H.W.C, H.D.B, R.R.P, F.E.W, E.M.A, 
M.I.B, R.M, Dr. Robertico Rosendo 
Croes. 

Huez ta duna Comision di Berdad razon, 
e a haya comproba cu ex Minister di Fi- 
nanzas y ex lider di partido AVP a haci su 
mes culpabel di actonan di corupcion. E 
actonan aki a tuma lugar mientras cu e 
tabata lider di partido AVP. Huez inclu- 
sive a exigi un castigo mas halto cu loke 
Ministerio Publico a pidi. 

Comision di Berdad su investigacion 
tabata asina bon haci cu Huez a duna 
nos razon. Tur 8 persona contra ken nos 
a entrega denuncia a keda sentencia dor 
di un Huez independiente di Hulanda. 
Nos no a formula un denuncia den laira. 
Ora bo ta denuncia un persona bo mester 
ta hopi sigur di bo caso. 

Finalmente, tin sentencia di huez, ora 
cu comerciantenan a hiba Comision di 
Berdad Corte, cu a dicta cu e raport di 


Comision di Berdad ta legal. 

2. Mi persona a entrega dilanti otro 
Parlamentario un copia di e Raport di 
Comision di Berdad na Hero Brinkman 
cu e mensahe cu na Aruba mes tin Aru- 
bianonan cu ta lucha contra corupcion 
cu nos no tin mester di Brinkman pa bisa 
nos esey y cu nos Arubianonan mes ta 
produci raport di calidad halto contra 
corupcion contrario na loke sr. Brink¬ 
man ta produci. Politica nobo ta para pa 
transpariencia y esey nos ta practica. 

3. Ningun momento nos a cuestiona 
e experticio di mr.dr. Mito Croes. Mas 
cu un aha caba RED ta trahando riba e 
candidatura di Nadya van Putten y ora 
e keda proponi nos a haci un yamada 
publico pa tur partido uni rond di su 
candidatura. Hecho ta cu su candidatura 
a keda oficializa prome cu esun di mr.dr. 
Mito Croes. Mescos nos a haci un yamado 
publico na MPA y PDR pa forma un lista 
combina pa eleccion 2009. Politica nobo 
ke men loke Presidente Obama a haci: El 
a manda un invitacion pa Presidente di 
Iran pa sinta na mesa via un grabacion 
poni riba website y e Presidente di Iran a 



lese riba website y a acepta su invitacion. 
Esey ta politica nobo: Transpariencia. 

Por ultimo, e corant di Toko ta critica 
dialuna nos fundraising Bingo sin cu a 
publica e comunicado cu a keda manda 
diadomingo caba tocante e Bingo cu ta 
mustra e multitud cu a acudi na otro 
actividad exitoso di RED. 


Nota d redaccion 



AWEMAINTA na ningun mo¬ 
mento den e analisis a duna un 
stemadvies pa AVP ni pa dr. Mito 
Croes como candidato pa Parla¬ 
mento Europeo. Loke redaccion 
di AWEMainta a presenta ta e 
hecho cu e candidatura di Mito 
Croes tabata conoci for di basta 
tempo pasa, for di momento cu 
a aproba pa nos islanan por vota 
pa Parlamento Europeo. Esey 
tabata algo cu nos tur tabata 
sa, y como un persona cu ta 
hinca den mundo politico, Rudy 
Lampe tambe lo mester tabata 
sa. Pesey nos a cuestiona su 
sentido di unidad. Na Aruba y 
tur parti di mundo tur hende 
ta liber pa vota pa kende nan ta 
considera mihor y AWEMainta 
sigur no lo kier mete den esaki y 
bay duna un stemadvies. Si RED 
y Rudy Lampe kier bisa cu nos 
ta dunando stemadvies pa AVP 
y Mito Croes, esey ta su derecho 


y nos ta respeta esey tambe. 

Pa loke ta e rapport di berdad, 
Sr. Lampe mester por corda 
cu durante tratamento di e 
caso Fondo Desaroyo huez a 
indica cu e rapport aki no por 
wordo usa y a laga traha otro 
rapportnan, caminda hasta a 
wordo indica cu huez lo a bisa 
cu e rapport aki por wordo tira 
den prullenbak. Si personanan 
a wordo sentencia of no, esey 
no ta e caso. Loke e analisis 
di AWEMainta ta mustra ta cu 
durante gran parti di e ananan 
cu Rudy Lampe ta den politica 
activo el a dedica hopi atencion 
na esaki, caminda na varios oca- 
sion tabata parse cu ta un per- 
secusion of un sed di venganza 
tabata su drive. Si esey no ta e 
caso.. .sorry, pero esey ta loke a 
wordo sinti.Riba e parti cu RED 
a cuestiona of no candidatura 
di Mito Croes, AWEMainta loke 


a bisa ta cu a cuestiona Mito 
Croes y no su candidatura, y 
esey lider di partido RED a haci 
den un di su conferencianan di 
prensa semanal, caminda el a 
bisa cu Mito Croes tabata forma 
parti di e gobierno cuestiona 
di AVP. AWEMainta ta kere cu 
Mito Croes y AVP den e caso 
aki ta suficientemente grandi 
pa defende nan mes y no ta na 
un medio di comunicacion pa 
haci esaki. Loke si nos ta cues¬ 
tiona ta cu ta atacha nomber 
di un persona cu a contribui 
na logra algo asina grandi pa 
Aruba manera ta derecho di 
voto pa Parlamento Europeo. 
Pero tambe cu tabata e pilar 
di e leynan y reglanan di bon 
gobernacion cu su Rapport 
Calidad, cu lamentablemente 
te dia di awe no a wordo aplica 
totalmente. 

Tambe AWEMainta kier a aclar- 


ea cu na ningun momento a 
critica e fundraising bingo, 
loke nos a critica ta cu a com¬ 
bina esaki cu algo asina serio 
manera ta inscripcion pa vota 
pa Parlamento Europeo, nos ta 
considera cu esey simplemente 
no tabata algo cu ta cuadra. 
Den nos humilde opinion, por 
a organiza e dos eventonan aki 
riba diferente dia of ora y no 
mezclanan. 

Na final AWEMainta kier a 
aclarea cu e analisis politico ‘Na 
caminda pa eleccion’ ta wordo 
traha basa riba loke a bin ta 


wordo mira, sinti y scucha for 
di eleccion pasa te na e momen- 
tonan aki, pero tambe riba en- 
cuestanan cu ta wordo haci ca¬ 
minda opinion di nos hendenan 
ta wordo puntra. Nos intencion 
no ta pa kibra ningun partido 
of pusha otro, simplemente ta 
mustra loke ta wordo biba y 
sinti na e momentonan aki na 
Aruba. Por ta hasta e por yuda, 
den e caso aki partido RED, pa 
purba drecha su imagen y asina 
logra mehora e votonan cu e 
partido lo por haya den eleccion 
na september. 

Gobierno ta desviando for di sistema internacional di raporta cuentanan anual 


DURANTE conferencia di 
prensa semanal di partido AVP, 
Andy Lee a comenta cu e ciclo 
di presupuesto 2009 ta e di 8 
presupuesto desde 2002 cu go¬ 
bierno actual a sinta. Despues 
di 8 presupuesto cu a wordo 
ehecuta, te ainda no tin respon- 
sabilizacion di un presupuesto 
cu e gobierno aki a presenta na 
Parlamento. 

Desde 2002 no a entrega nin- 
gun jaarrekening mas y cada 
bes cu ta puntra pe por tende cu 
e ta den proceso, pero keto bay 
ainda nan no a yega Parlamento 
pa tratanan, segun Lee a duna 
di conoce. Pesey e ta bisa cu Ga- 
binete Oduber no ta dunando 
cuenta di e uso di fondonan 
publico cu ta ser aloca na nan 
por medio di presupuesto. 


Pero awor a surgi un punto cu 
ta trese mas preocupacion den 
partido AVP. Nan a ricibi un 
carta di CAD fecha november 
aha pasa caminda cu ta in- 
dica cu diripiente gobierno ta 
cambiando e forma di raporta 
cuentanan anual manera cu nan 
ta preparando esaki pa manda 
Parlamento. Nan ta cambian- 
donan significadamente cu e 
cifranan no ta keda comparabel 
mas. 

Mas aleu parlamentario di 
AVP ta bisa cu den pasado pa 
cuentanan anual 2005 cu tin 
traha pero no a manda Parla¬ 
mento ainda, a concorda cu 
e inrichting, opzet y waard- 
eringsgrondslag di e cuenta 
anual aki lo ta den un cierto 
forma. Meta tabata pa yega na 


un sistema bon di financiele 
jaarverslagnan cu ta aceptabel. 
Pero pa presupuesto 2006 CAD 
a manda un carta indicando 
nan preocupacion di e cambio 
aki caminda cu e cifranan di¬ 
ripiente no lo ta comparabel 
mas, o sea ta haya un breuk ora 
ta presenta cuentanan anual 
2006 y nan no ta comparabel 
cu 2005 y no tin idea di con e 
placanan ta comparabel di un 
ana pa otro. 

Cifranan comparabel ta es- 
cencial pa un jaarrekening pa 
asina por tin e transparencia di 
e forma cu ta geef weer e uso 
di fondonan publico y ta indica 
tambe cu sin e cifranan compa¬ 
rabel aki y sin un motivacion 
husto y razonabel pa loke ta e 
cambio di e opzet, inrichting y 


waarderinggrondslag, CAD no 
ta haya ta responsabel pa ni haci 
un onderzoek na e jaarrekening 
2006 y ta conseha pa drecha e 
omisionnan aki den e jaarreken¬ 
ing di 2006. 

Andy Lee ta indica cu pa nan 
e preocupacion ta awor cu 
promer cu gobierno ta bay haci 
un intento pa duna resposabi- 
lizacion di e uso di fondonan 
publico, ya caba ta trese ‘on- 
duidelijkheid’ den e asunto aki 
y esaki no ta forma di hiba un 
politica responsabel pa trese 
claridad y transparencia den 
forma cu ta haci uso di fondo¬ 
nan publico. 

E ta bisa cu tur ciclo di pre- 
spuesto mester termina cu 
responsabilizacion y ta deber 
di gobierno pa duna esaki den 


un forma cu e ta comparabel, 
cu cualkier hende cu ta haci un 
analisis di cuentanan anual por 
haya un bistå di su mes con e 
fondonan a wordo usa pa e ana 
ey y con esakinan por ta compa¬ 
rabel cu e ananan anterior. 

Lee ta indica cu ta spera cu 
minister di Finanza lo duna 
aclaracion pa cu e situacion 
caminda fraccion di AVP lo 
puntre tambe e mtibo pa cual 
e ta trese e cambio aki, dicon 
no a consulta cu CAD cu ta 
vocifera e preocupacion grandi 
y dicon ta trese cambionan cu 
ta desvia di e sistema interna¬ 
cional di raporta cuentanan 
anual. Desviando for di esaki, 
Aruba su cifranan tampoco lo 
ta comparabel mas cu cifranan 
di otro pais. 


Cifranan den sector turistico ta cayendo 
y gobierno keto bay no ta haciendo nada 


CIFRANAN di turismo a cum- 
insa sali e ana aki. Un di e 
promernan cu a sali ta e ra- 
portahe di CBS tocante e hotel 
report caminda cu ta duna 
informacion di con ta bayendo 
na januari 2009 cu e industria 
hotelero na Aruba. 

Andy Lee ta bisa cu ta sigui mira 
e trend cu nos a bin ta mirando 
desde un par di luna. E occu- 


pancy rate pa januari ta sigui 
cay, caminda cu den e luna aki 
a cay cu 5.1%. Pa loke ta e aver¬ 
age price si por mira cu a subi 
cu 3.7%. Room revenue a baha 
cu 13.9% y loke cada camber ta 
trese aden a baha cu 10.5%. 
Por a compronde tambe for di 
cifranan inoficial di AHATA cu 
tabatin un caida den turismo 
den luna di januari di alrededor 


di 7%.Rendimento cu ta haya 
di turismo ta bahando y esaki 
ta trese preocuacion. Gobierno 
ainda no a sinta na mesa ni 
cu gremionan comercial cu ta 
vocifera nan preocupacion cu e 
situacion economico mundial 
y e impacto di esaki na Aruba 
y e cifranan di januari 2009 
caminda cu hotelnan ta un di 
e mihor indicadornan a corto 


plazo ta duna senalnan claro cu 
e cos no ta bayendo bon den e 
area turistico y no ta mira otro 
accion cu gobierno ta tuma pa 
remedia e situacion. 

Riba e pregunta di kico por ta 
e solucion pa e problema di 
turismo y pa evita un mayor 
caida di esaki, el a bisa cu 
lamentablemente AVP ta den 
oposicion, pero cu tin diferente 


solucionnan y sigur conoce- 
mento pa yega na solucion ta 
hinca den sector hotelero cu ta 
indicando claramente cu nan 
kier un dialogo cu gobierno, 
mescos cu ATIA y asina nan por 
toca e tema di impacto di e crisis 
economico mundial pa yega na 
solucionnan y duna nan aporte, 
pero gobierno no ta haciendo 
nada riba e tereno aki. 


Yudanza di Konigin Wilhelmina Kanker Fonds ta sigui aumenta 


KONIGIN Wilhelmina Kanker 
Fonds a duna aigun informacion 
di aha 2008. Durante e aha aki 
hopi a bay busca informacion, 
sosten, apoyo moral y ayudo 
financiero na e fundacion. 
Durante 2008 94 persona a acu- 
di na e fundacion pa diferente 
casonan di cancer; e grupo mas 
grandi aha pasa tabata cancer 
di pecho caminda e personanan 
ta acudi pa sosten, apoyo moral. 
E personanan aki ta ricibi nan 
accesorionan manera protesis, 
BH of peluca. 

Tambe tin un grupo cu ta haya e 
otro tipo di ayudo cu e fondo ta 
yuda. Ta trata aki di e personan¬ 
an cu tin di bay Corsow, e ayudo 


ta den forma di transportacion 
dependiendo di unda nan ta 
hospeda. Mirando e coopera- 
cion cu tin entre Konigin Wil¬ 
helmina Kanker Fonds na Aruba 
y esun di Corsow, esun di nos 
hermana isla ta busca e pacient 
y hibe na unda cu e mester ta pa 
e haya su radioterapia. E gas- 
tonan aki pa e pacient ta cero, 
ya cu nan ta wordo cubri pa e 
fundacion na Aruba. 

Un otro tipo di ayudo ta cu ora 
cu p.e. un pacient mester bay 
afor pa 6 siman pa haya su trata- 
mento pa cancer. AZV ta paga 
pa un begeleider bay cune, pero 
ta resulta cu e persona en cues- 
tion no por keda e temporada 


completo cu e pacient pasobra e 
tin di bin cumpli cu su debernan 
na Aruba. Den un caso aki Koni¬ 
gin Wlhelmina Kanker Fonds 
ta cubri e gastonan pa un otro 
miembro di famia bay compana 
e persona den exterior. 

Tambe ta traha cu lazonan 
estrecho cu Wlhelmina Kanker 
Fonds na Hulanda y depende di 
e peticion pa yudanza, tambe 
tin un bon relacion cu AZV ca¬ 
minda cu nan ta confirma un 
ke otro dato ora cu nan wordo 
acerca pa un pacient. 

Un otro departamento di e fun¬ 
dacion ta esun di cuido na cas. 
Esaki ta encera cu pacientnan 


cu wordo determina cu nan ta 
terminal, e ora e fundacion tin 
un grupo di enfermera cu ta bay 
cas y ta atende e pacientnan aki 
segun e necesidad ta. E servicio 
aki tambe ta gratuito. Aha pasa 
e gastonan aki a yega na un total 
di 83 mil florin cu a representa 
un aumento di 20% den com- 
paracion cu aha 2007. Mirando 
esaki e fundacion ta expresa cu 
nan mester di ayudo di comu- 
nidad pa por sigui brinda e ser¬ 
vicio aki, ya cu nan ta depende 
solamente di e donacionnan 
cu nan ta ricibi, nan no ta haya 
subsidio di gobierno ni di otro 
instancia. 

A pesar cu ta dificil pa duna 


un cifra exacto di cuanto nan 
ta gasta pa aha debi cu cada 
caso ta diferente, por bisa si cu 
esakinan ta di por lo menos 250 
mil florin. 

Fin di siman pasa nan tabatin 
nan promer actividad di e aha 
aki y e siguiente lo tuma lugar 
24 y 25 di april. Durante e di- 
anan aki un grupo di hoben di- 
namico ta yuda colecta placa. E 
hobennan aki ta wordo reconoci 
dor di e vest cu nan ta bisti ora 
nan subi caya. E actividad di 
colecta placa ta wordo organiza 
un biaha pa aha so, pero sin 
embargo tin hende cu espon- 
taneamente ta duna durante 
henter aha. 

Den asesinato di Giovanny van lerland.... 


bewaker di Campo ta sospechoso 


Awor éx 

WILLEMSTAD - Ta fo’i fin di 
siman paså tin speculacion ta 
circulå cu Ministerio Publico 
na Corsow lo ta riba pista di un 
sospechoso importante cu por 
ta envolvi den e asesinato di 
Giovanny van lerland. 

Fo’i principio di siman paså, 
nos a tuma nota di e hecho cu e 
sospechoso aki por ta baså riba 
eventual contradiccion den de- 
claracion di e unico sospechoso 
cu nan tin deteni te ainda cu ta 


Lionel Strikx, kende reportada- 
mente ta para duro riba un no 
di ta envolvi den e caso. 

E caso a hana forma poco mas 
concreto cu detencion di e éx 
bewaker di Campo Alegre, Lu- 
vio Bart, ruman di e conocido 
y notorio Marnol Bart, kende 
tabata preso pa delitonan vio- 
lento. 

Den fin di siman autoridadnan 
na Hulanda a detené Luvio Bart, 


kende tambe tin un karchi di 
castigu serca husticia na Antia 
y reportadamente lo transporté 
pa Corsow awe. 

Luvio tabata traha na Campo 
Alegre te aigun luna paså, pero 
repentinamente a indicå cu e 
ta bayendo Hulanda bay traha. 
Detencion di Luvio a tuma lugar 
despues di a studia e grabacion 
di e camera di banconan na Rio 
Canario banda di caminda e as¬ 
esinato di Giovanny van lerland 


a tuma lugar. 

Banda di esaki autoridadnan 
a hana un péchi cu e presunto 
asesinato lo a laga atras y cu a 
bay Hulanda pa determinå si 
tin prueba genetico DNA cu nan 
por saca for di e péchi. 

Pa por comparå e detayenan 
genetico mester di e sospechoso 
pa mira si nan ta cuadra. 
Tambe autoridadnan ta persigi 
e pista di e supuesto get-away 
car cu a keda confiscå y cu nan a 


‘trace’ bék na Nel Strikx, kende 
ta insisti cu desconocidonan a 
horta e auto ey fo’i dilanti di 
su gym. 

Un detaye curioso ta cu origi¬ 
nalmente a mencionå hasta un 
number di auto sospechoso den 
e caso, pero ora cu a ‘trace’ bék e 
number, a resultå cu ta number 
di auto di un polis. 

Por lo tanto ainda tin masha 
confusion den henter e asunto 
aki. 

i 


E no por traha como polis mas.... 

Carera policial di Alto Comisario Derrick Holiday a yega na su fin 


WILLEMSTAD - Den un vere- 
dicto cu Corte di Husticia Co- 
mun di Antia y Aruba a dicta 
siman pasa pråcticamente nan 
a pone fin ne carera policial di 
Alto Comisario di Polis na Sint 
Maarten. 

Den su veredicto e alto tribunal 
a dicta cu Holiday tin cu presta 
180 ora di trabao pa comunidad, 
el a hana un aha condicional di 
castigo di prison cu dos aha 
di periodo di prueba, pasobra 
e ta culpabel na falsificacion 


di documento di Imigracion y 
fraude contra Gobiérno. 

MAS SEVERO 

E castigo cu Corte di Husticia 
Comun di Antia y Aruba a dicta 
contra Holiday ta mas severo cu 
e castigo cu el a hana den Promé 
Instancia na october aha paså. 
Na tal ocasion el a hana un cas¬ 
tigo condicional di 4 luna preso 
y un boet di 10.000 florin. 

Di acuerdo cu su abogado den 
declaracionnan na Daily Herald, 


Joerl Essen, Derrick Holiday ta 
sumamente decepcionå cu e 
decision di e Alto Corte, pasobra 
durante henter e proceso el a 
insisti cu e ta inocente. 
Sinembargo pasobra e no a 
lamentå loke el a haci, e tri¬ 
bunal a duné un castigo mas 
halto. 

Abogado General a pidi pa pro- 
hibi Derrick Holiday pa traha 5 
aha pa polis, pero e tribunal a 
dicidi riba 3 aha. 

E Alto Comisario a falsifica 


Ministerio Publico a apelå 
sentencia den caso Marlies 


WILLEMSTAD - Siman paså 
na bispo cu e periodo pa registrå 
apelacion di e sentencia contra 
Ryan Pieters a caducå, Ministe¬ 
rio Publiko na Bonaire tambe a 
registrå nan apelacion. 

Promé cu esey e abogado di 
Ryan Pieters tambe a apelå e 
sentencia di castigo di bida 
largo pa asesinato calificå. 

Ministerio Publico a pidi pa 
condenå Ryan Pieters riba 3 
punto di asesinato calificå, pero 
Huez a absolvé riba dos di e 
puntonan aki. 

Pa evitå cu no por trata e dos 
puntonan aki mas, Ministerio 
Publiko tambe mester a apelå. 
Mientrastanto e criminologo 
Stanley Inderson den un entre- 
vista cu un medio di publicidad 
na Hulanda a opinå cu e castigo 


di bida largo cu Huez mr. Saleh 
a dicta contra Ryan Pieters ta 
fuera di proporcion y extrema- 
damente piså pe asesinato di 
Marlies van der Kouwe. 

Fiscal a pidi castigo di bida largo 
y Huez a duna esaki. 

Di un banda Inderson ta com- 
prondé cu nos ta biba den un 
clima caminda comunidad ta 
pidi pa castigå criminalnan 
fuertemente, pasobra pueblo a 
harta di criminalidad y ta hana 
cu e castigonan ta mucho leve 
di manera cu criminalnan no ta 
siha nan lés. 

Pero den e caso aki Inderson ta 
sospechå cu ta pasobra e vfc- 
tima tabata macamba, e castigo 
a cay mas halto, pasobra ora un 
hende local pérdé no tin tanto 
conmocion asina. 


Ademas Ryan Pieters a hana 
un castigo considerablemente 
mas halto cu Corte sa dicta den 
casonan comparabel siendo 
cu no tabatin premeditacion y 
violacion den e caso. 

E hecho cu Ryan Pieters tabatin 
un abogado Pro Deo tampoco 
tabata na su fabor, pasobra un 
pobercito no por paga abogado 
caro loke ta haci nan defensa 
mas zwak. 

Un ciudadano a observå cu aki 
claramente por mira cu husticia 
ta ciego, pasobra den e caso 
di asesinato di Pim Fortuyn 
tabatin asesinato premeditå y 
e asesino a hana 18 aha preso 
di cual e ta sinta 12, pero den e 
caso aki sin premeditacion Ryan 
Pieters ta hana bida largo. 


43 documento di Imigracion 
pa laga stranhero drenta Sint 
Maarten después cu e periodo 
di gracia a pasa. 

FRAUDE 

Aparte di esey e tribunal a hana 
cu Holiday a defraudå Gobiérno 
Central cobrando subsidio di 
alquiler siendo dono di e cas 
den cual e ta biba. Cu otro 
palabra, e tabata paga huur 
na su mes persona cu placa di 
Gobiérno. 

E tribunal a rechaså argumento 


di su abogado cu husticia a 
abuså di su poder pa sera Holi¬ 
day mesora den prison caminda 
nan a interogé loke no ta contra 
ley. 

Holiday mes a pretendé cu 
Minister di Husticia David Dick 
a primintié cu no ta denuncié 
pa fraude di e subsidio di huur 
si e paga e placa bék. 

E abogado di Holiday ta consid- 
erando pa hiba e caso Corte di 
Cassacion na Hulanda. 

Den mocion durante Presupuesto di Husticia: 


AVP ta presenta puntonan di urgencia pa combati criminalidad 


Mike Eman: E puntonan di urgencia ta trece alivio rapido ! 


ORANJESTAD - Durante 
tratamento di Presupuesto 
di Husticia den Parlamento e 
fraccion di AVP a presenta un 
mocion pa atende cu e cisis den 
seguridad cu tin na Aruba cu e 
aumento dramatico di crimi¬ 
nalidad. 

Fraccion di AVP ta mustra cu 
criminalidad ta tumando for¬ 
manan hopi serio na Aruba; 
Jaarverslag di Korps Politie Ar¬ 
uba 2007 ta indica cu casonan 
di criminalidad pisa a aumenta 
dramaticamente pa 6277 , na 
2004 esaki tabata 4236; esaki 
ta un aumento di 48% den tres 
anja. 

Fraccion di AVP den su mocion 
ta envatisa cu ciudadanonan 
den nos comunidad tanto den 
areanan publico como den nan 
intimidad di nan hogarnan 
ta birando victima di e ola di 
criminalidad aki. Adictonan a 
apodera di un parti hopi grandi 
di centro di nos ciudadnan y nos 


barionan y ta un menasa con- 
tinuo pa seguridad y propiedad 
di nos hendenan. 

Tambe e fraccion di AVP ta mus¬ 
tra cu e seguridad cu ta asina es- 
encial pa calidad di bida di nos 
ciudadanonan y pa nos bishi- 
tantenan a bai dramaticamente 
atras y cu esaki naturalmente e 
sentido di seguridad den nos 
pais. E mocion ta analysa cu 
Cuerpo Policial y Ministerio 
Publico, organonan crucial den 
mantencion di seguridad, orden 
publico y cumplimento cu ley 
den nos pais, den diferente 
rapport y notanan ta refleha di 
ta frustra y demotiva cu falta di 
guia y dirigencia for di e Minis¬ 
ter di Husticia. 

E mocion di AVP ta mustra cu 
mester bin un cambio rapido pa 
atende cu e deteoro y crisis den 
seguridad aki cu ta sumamente 
peligroso pa e trankilidad y se¬ 
guridad den pais Aruba. 

Pesey fraccion di AVP, Mike 


Eman ta splica a bin cu un 
mocion cu ta presenta un linea 
di puntonan cu rapidamente 
mester worde implementa pa 
cambia direccion di e desaroyo 
aki. 

E mocion di AVP ta bisa cu ur- 
gentemente mester duna Cuer¬ 
po Policial y Ministerio Publico 
instrumentonan y e autoridad, 
segun entre otro e Rapport de 
Omslag, pa efectivamente por 
combati y preveni criminalidad. 
Tambe e mocion ta ta bisa cu 
di imediato mester cuminsa 
ehecuta e ley di pone adictonan 
bao di curatela, efectivamente 
kitando e personan aki for di 
areanan publico, interna nan 
y duna nan un programa di 
rehabilitacion integral manera 
debe ser. 

Tambe e mocion di AVP ta pone 
como prioridad pa di imediato 
sera e shelter cu a bira e centro 
di concentracion di e adictonan 
y designa e recursonan di huur 
di shelter pa trata e adictonan 



localmente y den centronan bin cu e mocion aki pasobra 
reconoci den exterior. pueblo mester haya un alivio 

E lider di Fraccion di AVP, mr. rapido di e ola di criminalidad 
Mike Eman ta bisa cu AVP ta cu ta asotando 


Minister drs. Booshi Wever ta denuncia 
Anselmo Pontilius di drenta wega politico 



FOR di despacho di Minister drs. Booshi 
Wever, AWEMainta a haya copia di un 


carta cu ta contesta riba un carta cu e 
sindicalista, Anselmo Pontilius a manda 
p’e mandatario dia 26 di maart ultimo. 
Segun Minister drs. Booshi Wever, na 
momento cu mitar informacion, of 
informacion incompleto ta wordo treci 
dilanti, y esaki den mes un tono cu entre 
otro oposicion ta haci esaki, no ta keda 
e mandatario nada otro di conclui cu 
Anselmo Pontilius a drenta den e area 
politico (orquestra). 

“Si bo ta insinua cu mi no ta traha, mi no 
ta respeta nos leynan, mi no ta carga mi 
responsabilidad y cu pues mi ta perhu- 
dica mi pais severamente, lo bo mester 
ta mas cla den bo expresionnan. 

Pero prome cu bo acusami di tal cosnan, 
entre otro di ta actua contra nos leynan, 
lo bo por bisa cu bo a actua segun ley dia 
cu bo a permiti Stanford horta placa di 
bo miembronan? 

Cualkier persona lo por insinua cu lo 
por tin “cosnan contra ley” tumando 
lugar na AZV; no lubida si cu asina yama 


“goedkeurende verklaring” di e accoun- 
tantbureau ta contradeci esaki! 

Locual ta stranami, ta cu - di acuerdo cu 
bo propio palabranan- bo no a logra haya 
ningun informacion di bo representante 
den Hunta Comisario, locual pa mi ta 
un falta di corahe, sin mas! Un “flauw 
excuus”. 

Como bo representante e tin e deber di 
informabo! Ta p’esey e Hunta awor ta 
carga e nomber di Hunta di Comisario, 
contrario n’e situacion di antes. Corda cu 
antes NO tabatin ruggespraak! 

Cu bo no ta na altura cu bo represen¬ 
tante tin aceso of no na tur informacion, 
no ta drentami! Bo representante tin e 
derecho pa haya tur informacion, mas 
ainda e deber di pidi y hana e delaster tin 
informacion; pakico bo no a cuestiona 
esey! Of pakico bo no a insisti pa hana 
informacion (cu ta bo deber!). 

Si bo a haci bo trabao como debe ser, 


anto bo lo por tabata sa cu tabatin 
iregularidadnan (segun bo) y bo por 
a pidi bo representante pidi CAD haci 
e investigacion ey; of bo por a pidi sr. 
Lampe pa Comision di Berdad haci e 
investigacion! 

E investigacion lo tuma lugar pronto; e 
resultadonan lo papia cla! 

Si bo ta kere cu mi lo no hacie, bo por pidi 
bo representante hacie AWE mes! 

By the way; na television bo a bisa cu mi 
mester a baha, si e Parlamentarionan 
a haci nan trabao debidamente; abo 
tin suerte cu bo miembronan no POR 
bahabo directamente; si esey tabata po- 
sibel, lo nan a bahabo caba, pa tanto eror 
cu bo a comete, y cu bo a laga Stantfond 
HORTA bo miembronan! 

Bo lo paga e mas di miyon florin for di co 
saco na bo miembronan?”.Te aki a carta 
di Minister drs. Booshi Wever pa Ansel¬ 
mo Pontilius, manda diabierne ultimo, 
cu copia pa Sindicato den Union. 

Despues di a core di Tarabana 
te Natural Bridge, ciclista ta dal 
abao, heridando cabez 




DIADOMINGO merdia un ciclista cu a bay core bicicleta 
di Tarabana pa Natural Bridge. Na su yegada na Natural 
Bridge, el a bay haci poco stretch-out y di ripiente el a cay 
kap su cabez. Nan a yama ambulance mesora y despues di 
un control a opta pa hibe hospital, pasobra el a haya un leve 
hersensschudding. 


Tin empleado publico ta sigui 
abusa di auto di Gobierno 



NA momento cu nos fotografo tabata presente na Lekker 
Bar & Restuarant, unda polis a bay sera e negoshi, pasobra 
un biaha mas e tabata habri fuera di su horario di cierre. Y 
pa ora cu polis a duna ordo pa tur hende sali for di Lekker, 
nos a capta un D-225, auto di Gobierno, cu un empleado 
publico tabata core, tambe a sali for di e negoshi. Den ora 
di Dios ey, sigur no ta pa haci trabao, pero ta pa placer, anto 
riba cuenta di pueblo. 


Dos persona a keda herida, ora cu un 
otro a haci intento di pasa otro bromer 



DIADOMINGO atardi a drenta informacion di un accidente entre 2 motociclista na altura di Laveist 
Sports Park. Investigacion haci n’e sitio a indica cu ora un motociclista a bay pasa un otro bayendo 
pabao el a perde control dal den un otro y consecuencia di esaki tabata, cu 2 hende a resulta herida. 
Ambulance a transporta e victimanan pa hospital. 


Den dia cla, cu securidad paga pa cuida, 
ladron ta cla pa bay cu un airco 



DIADOMINGO atardi a drenta informacion cu na Schelpstraat 12, un auto a yega reverse dilanti 
e lugar, desmantela un airco split unit y bay cune. Anto tur esaki mientras tin un security pa cuida 
e lugar. Polis a presenta y a tuma nota di e declaracion di un testigo kende a wak tur esaki den dia 
cla, mientras security mes a bisa di no a wak nada. 

Technologia 


Skype pa iPhone y BlackBerry 


E servicio popular di telefon via 
internet Skype lo ta disponibel 
for di e siman aki pa e usu- 


arionan di iPhone di Apple y 
BlackBerry, segun e compania 
a duna di conoce ayera. 


Segun e blog corporativo di 
Skype, propiedad di E-Bay, e 
lanzamento di un aplicacion di 
Skype pa e iPhone y pa e iPod 
Touch lo wordo anuncia oficial- 
mente awe, diamars, durante e 
feria di telefon CTIA Wireless 
2009 di Laas Vegas. 

E servicio lo ta disponibel e 
siman aki y un poco despues, 
posiblemente na mei pa e usu- 
arionan di BlackBerry. 


Skype pa iPhone lo permiti haci 
yamadanan di telefon usando 
internet, manda messagenan of 
inclusive comparti potretnan na 
un prijs di cero si yama otro usu- 
ario di e servicio y cu tarifanan 
hopi abou pa e yamadanan na 
otro numbernan. 

Ma Merca, Skype pa iPhone so- 
lamente lo funciona atraves di e 
red wi-fi di conexion na internet 
y no mediante e telefonico, un 


condicion demanda pa e opera- 
dornan di telefonia cu no kier 
wak nan negoshi bin abou. 

Skype, lider di e sector di tele¬ 
fonia via Internet cu alrededor 
di 400 miyon usuario registra 
no lo ta, sin embargo, e promer 
servicio di VoIP den yega na iP¬ 
hone, caminda varios compania 
ta ofrece ya caba aplicacionnan 
pa realiza yamadanan gratuito 
a traves di e red. 


35 por ciento di muhernan 
Latino ta prefera tecnologia 
en bes di bay gym 



Un estudio realiza pa e site di comercio electronico Mercado 
Libre entre mas di 500 muhernan di 12 pais Latinoamericano 
cu a participa den un encuesta riba nan habitonan di uso di 
internet, a determina cu 90% di e muhernan ta prefera inverti 
nan tempo den actividadnan personal. Aunke e tareanan rela- 
ciona cu hogar y famia ta ocupa e mayoria di e preferencianan, 
cu 53%, e uso di internet y tecnologia ta ubica na di dos lugar 
di actividadnan preferi cu un 35%. 

Otro labornan a keda relega manera bay gym, cu 26%; cushina 
(22%) y biaha (19%) entre otro. 

Mitad di esnan encuesta a revela igualmente cu nan ta usa 
internet pa cumpra. Un 30% di nan ta adkiri productonan y 
servicionan di tecnologia, mientras cu un 12% e sena cu nan 
ta cumpra pana. 

Pa e 40% di e muhernan participante, internet a mehora am- 
pliamente nan calidad di bida. 48% ta usa e red pa pagonan di 
belasting, mientras cu 60% ta realiza nan asuntonan bancario 
den forma Virtual. 

57% tambe ta kere cu riba internet tin mihor promocion- 
nan y descuentonan cu esunnan cu ta existi den comercio 
tradicional.E estudio a wordo realiza entre muhernan di 
edadnan di 25 pa 44 ana cu tin estudionan universitario of 
tecnico (79% di e encuestadonan) cu ta biba den pareha cu 
yiunan. 


Videogames ta mehora bistå 


NO tur cos di e videogames ta 
parse malo. Por lo menos esun¬ 
nan cu ta involucra hopi accion, 
manera e tironan den promer 
persona (FSP), por mehora e 
capacidad di vision den bida 
real, segun un estudio. 

Segun e investigacion publica 
den Nature Neuroscience, e 
tipo di weganan aki ta parse 
aumenta e capacidad di ri- 
para e diferencianan leve den e 
tononan shinishi. 

Esaki ta un aspecto di e sistema 
visual humano cu a kere cu 
tabata fiho y no por a mehora, 
segun e cientificonan di Roch¬ 
ester University na Merca. 
Segun e expertonan, e asina 
yama ‘sensibilidda na contraste 
visual’ ta importante pasobra e 
ta yuda nos den situacionnan 
manera stuur anochi den condi- 
cionnan di visibilidad abou. 
Den e estudio, e videogamers di 
FPS mas experimenta a mustra 
un 58% mas eficiente ora a 
percibi e diferencianan sutil di 
contraste, segun dr. Daphne 
Bavelier, profesora di cienci- 
anan cognitivo y di cerebro cu 
a dirigi e investigacion. 
“Normalmente, mehora e sen- 
sibilidad na contrate kiermen 
cu mester usa bril of opera pa 
cambia e optica di e wowo”, 
Bavelier ta afirma. 

“Pero nos a decubri cu e wegan¬ 
an di accion ta train e cerebro pa 
procesa e informacion visual ex- 
istente di forma mas eficiente, 


y e mehora por dura lunanan 
despues di stop di hunga”, e ta 
agrega. E investigadornan ta 
kere cu un videogame por ta un 
strategia di training pa mehora 
vision. 

E sensibilidad na contraste ta 
un di e promer aspectonan di 
e vision cu ta wordo afecta dor 
di envehecimento, pero tambe 
tin otro trastornonan manera 
ambliopia, tambe conoci como 
“wowo floho”, cu ta tuma lu¬ 
gar ora un di e wowonan no ta 
transmiti apropiadamente e im- 
agennan visual na e cerebro. 
Den e estudio, e cientificonan a 
analiza e sensibilidad na e con¬ 
traste visual den 22 studiante, 
cu despues nan a dividi den 
dos grupo. 

E promer grupo a hunga vid¬ 
eogames di hopi accion, ca¬ 
minda tabata necesario mik y 
tira riba obhetivonan. 

E di dos grupo a hunga vid¬ 
eogames cu no ta di accion, 
manera sims, cu ta hopi rico vi- 
sualmente pero no ta involucra 
un coordinacion visual-motora 
halto. 

E studiantenan a pasa 50 ora 
hungando durante 9 siman. 

Na final di e experimento, e 
studiantenan di e grupo di 
weganan di accion a mustra, 
den promedio, un mehoranza 
di 43% den nan capacidad pa 
ripara diferencianan leve den 
tononan di shinishi. Segun e 


investigadornan, e studiante¬ 
nan di e otro grupo no a mustra 
ningun mehoranza. 

“Te unda cu nos sa, esaki ta e 
promer biaha cu ta demostra 
cu e sensibilidad na e contraste 
visual por wordo perfecciona 
cu un training simepl”, segun 
dr. bavalier. “Cu e videogames 
di accion e hendenan ta cam- 
biando e circuito cerebral re- 
sponsabel di e procesamento 
visual”. 

“E weganan aki ta hiba e sistema 
visual humano te na e limite y 
e cerebro mester adapta”, e in- 
vestigadora ta splica y ta agrega 
cu “nos ta wak cu e efecto posi¬ 
tivo por permanece hasta 2 ana 
despues cu e training a caba”. 
Manera e cientificonan ta se- 
nala, a pesar di e varios preo- 
cupacionnan cu ta existi riba e 
efectonan di e videogames di 
accion y e tempo cu e ser hu¬ 
mano ta pasa dilanti e screen 
hungando, por lo menos pa 
loke ta trata e vision, nan no ta 
necesariamente perhudicial. 

E expertonan tin planea awor 
pa aplica e resultadonan aki 
na investigacionnan futuro 
pa desaroya un tratamento 
pa ambliopia. Nan ta kere cu 
un videogame lo por stimula 
ambos wowo pa nan funciona 
apropiadamente y asina por 
restaura e vision “den stereo” 
cu ta faya cerca personanan cu 
ambliopia. 

Spana ta organiza feria di marketing online 

DIA 1 y 2 di april lo tuma lugar 
na Spana e feria di marketing 
y publicidad mas importante 
di e pais ey, e congreso Online 
Marketing Espana (OME) 2009. 

E evento lo reuni na Madrid em- 
presanan destaca y figuranan 
di e mundo di tecnologia y 
publicidad digital, cu lo discuti 
acerca di e tendencianan online 
y e repercusionnan di e crisis 
den e sector. 

E congreso lo conta, entre otro, 
cu presencia di javier Rodriguez 
Zapatero, director general di 
Google Espana; Alej andro Fer- 
nandez Luengo, fundador y di¬ 
rector general di Marco Aldany; 

Migue Angel Obaneja, respon- 
sabel di internet y proyectonan 
interactivo di IKEA y Mario 
Tascon, editor di Diximedia 



5 di April 2009 

Dilanti Talk of the Town Beadt Resort 
for di 10:00 or di mainta te cu 0:00 or di atardi 



Digital (233grados.com). Entre 
e companianan cu lo participa 
den e evento tin Ciao GMBH, 
Comscore, Grupo Intercom, 
Nielsen y Orange, cu lo pre¬ 
senta e ultimo novedadnan y 
tendencianan di publicidad y 
marketing den e red. 


OME 2009 lo conta cu instala- 
cionnan adecua pa e temponan 
actual caminda e bloggers lo por 
disfruta di un espacio exclusivo, 
habri henter dia cu bebidanan, 
acceso na Internet gratuito y 
20 computer cla pa post tur e 
novedadnan di e evento. 


Western Digital ta ofrece 
unidad di hard disc di 2TB 

WESTERN Digital a lanza 
su mas reden unidad di 
hard disc My Book. E unidad 
di 2 terabyte ta e mayor 
disponibel den un sistema 
di un solo disco, segun e 
compania.Western Digital 
a menciona cu e aumento 
den interes di e consumi- 
dornan pa traha filnan, camaranan digital y hasta download 
di programanan di television y peliculanan for di iTunes, ta 
haciendo cu e espacio di e hard disc ta bira cada bes mas den 
un problema. Cu un unidad di 2GB, mayoria di usuarionan lo 
por respalda henter nan computer varios biaha.E seriennan 
My Book ta bin den varios configuracion. My Book Studio 
Edition ta equipa cu FireWire 400, FireWire 800, eSATAy USB 
2.0. E unidadnan di disconan externo My Book Mac Edition 
ta ofrece un interfaz USB 2.0.My Book Studio Edition ya ta 
disponibel; My Book Mac Edition lo ta disponibel otro luna. 
Western Digital a bisa cu e prijsnan ta varia entre 329 y 379 
dollar dependiendo di e modelo. 


Servicionan secreto Britanico 
ta alerta riba posibel atake 
cibernetico Chines 

SERVICIONAN secreto di Reino Uni a alerta gobierno cu 
China lo por a adkiri e capacidad di efectua un atake ciber¬ 
netico contra e pais ey a traves di e servicionan di electricidad 
y telecomunicacionnan, segun e corant The Sunday Times. 
Aki ta wordo bisa cu e directornan di e servicionan di inteli- 
gencia ta terne cu equipamentonan instala dor di e empresa di 
telecomunicacionnan Chines Huawei den e red nobo Britanico 
BT por wordo usa pa blokea servicionan publico clave manera 
energia y suministronan di awa y cuminda. 

E corant ta bisa cu e advertencianan aki ta coincidi cu un 
number creciente di atakenan cibernetico riba Gran Bretana 
dor di gobiernonan extranhero, specialmente Rusia y China. 
Un documento confidencial distribui dor di varios ministerio 
ta afirma cu, aunke e compania Britanico di telecomunicacion¬ 
nan BT a tuma medidanan pa reduci e riesgo di atakenan di 
piratanan of gruponan di crimen organiza, nan “no ta efectivo 
riba un atake delibera for di China”. 

Segun The Sunday Times, e president di e Comite Conhunto di 
Inteligencia, Alex Allan, a informa e miembronan di e comite 
pa seguridad nacional riba e menaza cibernetico cu China 
tabata plantea den un reunion secreto januari pasa. 

E informe ministerial ta senala cu, aunke e riesgo cu China 
explota su capacidadnan na e momentonan aki ta chikito, e 
“impacto lo ta hopi halto”. 

Huawei. Cu, ta kere, a wordo funda cu placa estatal, ta wordo 
dirigi pa Ren Zhengfei, un ex director di e division di investi- 
gacion di telecomunicacionnan di ehercito Chines. 

E empresa aki ta proporciona componentenan clave pa e red 
nobobalora na 10 mil miyon 700 euro di BT, usa pa servicio¬ 
nan secreto y ehercito di Reino Uni, entre otro institucionnan, 
cu cual ta actualiza e telecomunicacionnan di e pais usando 
tecnologia di internet. 

Turkia ta tene eleccion local den 

disturbio, y 4 morto 


E turconan a vota diadomingo den elec- 
cionnan local cu probablemente ta duna 
e partido AK di prome ministro Tayyip 
Erdogan un otro mandato, memey di 
diturbionan violento den e parti sur¬ 
este di e pafs cu a causa morto di cuater 
persona. 

Ankara - E votadornan di e nacion di 72 
miyon alma di mayoria musulman, ta 
elegi alcalde y asambleanan municipal 
y provincial. 

E votacion ta ser considera como un 
referendum riba e popularidad di Er¬ 
dogan, pero a haya su mes confronta cu 
violencia electoral den aigun zona. Cu¬ 
ater persona a muri y mas cu 50 a resulta 
herida den disturbionan den e sureste 
mayormente kurdo di e nacion, segun 
fuentenan di hospital a raporta. 

E partido AK a gana tres eleccion con- 
secutivo desde cu nan a vence oposicion 
na 2002, pa prome biaha. 


Mayoria di e encuestanan di opinion 
ta mustra cu AK lo gana facilmente cu 
casi 40 por ciento di voto a pesar di e 
desempleo halto y e impacto economico 
di e crisis financiero mundial, despues 
di ananan di crecemento domestico sin 
precedente y hopi inversion stranhero. 

Erdogan a priminti pa cambia e Consti- 
tucion cu a wordo redacta pa Ehercito 
na 1982 y cambia e forma den cual e 
Cortenan Constitucional ta opera, loke 
lo yuda e nacion bira miembro di Union 
Europeo, pero esaki lo por rebiba e ten¬ 
sion cu secularistanan cu ta acus’e di ta 
sigui un agenda islamita. E lider politico 
ta nenga cu esaki ta su intencion. 

“E decision di nos nacion lo sali na cla 
awe, y tur partido politico lo respeta 
esey”, Erdogan a laga sa. 

Fondo Monetario Internacional (FMI) y 
Turkia a bin ta dialoga pa hopi luna riba 
un acuerdo cu e mercadonan ta bisa cu ta clave pa defende e economia di 750.000 miyon dolar di e crisis mundial. 



Explosion suicido a causa ocho 


morto na Afganistån 

Ayera tambe, un bom coloca 
banda di un camnida a mata 
tres polis den e provincia ori¬ 
ental Paktia, segun informacion 
di Ministerio di Asuntonan 
Interno. 


sociated Press na e sitio. Un 
vocero di Cuerpo Internacional 
di Asistencia di Seguridad di 
NATO a bisa cu e lo investiga e 
informacion ey. 

Kandahar ta e cuna spiritual 


di e grupo radical Talibån y ta 
sigui ta un bastion di miliciano. 
Polis Afgano frecuentemente ta 
victima di atakenan di Talibån 
cu bom na canto di caminda y 
cu atentadonan suicido. 



UN atacante suicido cu uni¬ 
form policial a bula su mes cu 
explosivo ayera den interior di 
un cuartel policial den sur di 
Afganistån y e explosion a mata 
ocho persona, un funcionario 
a bisa. 

Tres polis y cinco civil a muri 
den e atentado den e distrito 
Dund, como 15 kilometer sur 


di e ciudad Kandahar, segun 
Zalmay Ayubi, vocero di gober- 
nador di e provincia Kandahar. 
Seis persona a wordo herida, 
e’la anadi. 

Un contingente di soldad 
Canades y polis Afgano a yega 
pa vigila e sitio y a ordena e 
periodistanan pa no tuma foto, 
segun un reportero di The As- 

Obama ta condiciona mas ayudo na 

empresanan automotriz 



GOBIERNO Mericano ta di 
opinion cu e dos fabricantenan 
di auto - cu mester a presenta 
nan plan di restructuracion na 
Departamento di Finanza Meri¬ 
cano - no a presenta plannan 
aceptabel pa haya mas placa di 
rescate, den un decision cu ta 
causa un scenario di crisis na 
Detriot y ta iniciando loke por 
ta e ultimo dos lunanan di dos 
gigante automotriz Mericano. 
Presidente Barack Obama y su 
principal asesornan a deter¬ 
mina cu ningun di e dos empre¬ 


sanan ta viabel y cu e pagador 
di impuesto lo no gasta miles di 
miyon dolar mas pa mantene e 
dos empresanan, cu ta enfrenta 
problema financiero, den op¬ 
eration. 

Como un ultimo recurso, go- 
bierno a entrega nan un plazo 
detaya pa nan haci un esfuerzo 
final pa convence Gobierno cu 
ta vale la pena pa rescata nan, 
segun funcionarionan promi¬ 
nente cu a papia den forma 
anonimo. Obama lo a anuncia 
esaki ayera na Cas Blanco. 


Den un entrevista na CBS trans¬ 
miti diadomingo, Obama a bisa 
cu e companianan automo¬ 
triz mester haci mas pa haya 
ayudo financiero adicional di 
gobierno. 

“Ainda nan no a haci tur loke 
nan mester haci”, Obama a 
bisa. 

“Nos ta kere cu nos por tin un 
industria automobihstico exi¬ 
toso na Merca. Sin embargo, e 
mester ta un industria disena 
na un forma realista pa pasa 
den e tormenta aki y sali na otro 


banda, hopi, hopi mas chikito, 
eficiente y competitivo di loke 
e ta actualmente”, Obama a 
agrega. 

E funcionarionan, cu un cara 
frustra, a bisa cu un di e dos 
empresanan no por opera man¬ 
era un compania independiente 
cu su plan actual. Nan a duna e 
empresa ki un plazo di trinta dia 
pa forma un aliansa cu un em¬ 
presa automotriz Italiano y nan 
a ofrece te 6.000 miyon dolar si 
e por yega na un acuerdo prome 
cu e tempo agota. 

Si e union aki no logra, Wash¬ 
ington lo retira y laga e com¬ 
pania aki den su caminda pa 
likidacion. Ya lo no tin mas 
placa. 

E vocero di e compania a bisa 
cu nan ta desea di colabora cu 
Departamento di Finanza, pero 
a nenga di papia di e plannan di 
Cas Blanco. 

Na e otro gigante, Gobierno a 
ofrece placa pa funciona pa 60 
dia mas, mientras e ta restruc- 
tura. Diadomingo ultimo a 
cuminsa un movimento general 
activo despues cu e director 
generaly presidente a renuncia 
bao presion di Cas Blanco. Awor 
e empresa tin un director gen¬ 
eral nobo, como tambe un otro 
presidente interino di e hunta 
directiva. 

Den un cambio administrativo 
importante, e directornan nobo 
lo forma e mayor parti di e 
hunta di e compania, a wordo 
anuncia den un comunicado. 
Ehecutivonan di e compania 
Italiano a papia cu e comision 
di Cas Blanco encarga cu e res- 
cate encuanto un proposicion 
pa cumpra un participation di 
35% den e compania Mericano 


a cambio di tecnologfa pa desa- 
royo di autonan chikito, trans¬ 
mision y otro articulonan cu e 
compania Mericano a evalua 
na entre 8.000 miyon y 10.000 
miyon dolar. 

Mientras tanto, e otro gigante 
lo dispone di un oportunidad 
limita pa negocia cu United 
Auto Workers Union, dononan 
di bond y otro accionistanan y 
lo ricibi un cantidad no revela 
di “financiamento interino” 
durante 60 dia pa restructura. 
E funcionarionan a bisa cu go¬ 
bierno lo determina cuanto e 
compania aki lo tin mester na 
“capital permanente” durante 
e periodo di 60 dia. 

Si e compnia no logra alcansa 
e concesionnan necesario, na 
final di e plazo lo por declara un 
tipo di bancarota, e funcionari¬ 
onan a laga sa. 

E dos companianan, cu tin 
como 140.000 trahador, tabata 
tin tempo te awe pa presenta 
e plannan di restructuracon 
completo, pero aparentemente 
ningun di dos lo ta cla pa awe. 
Gobierno tin pensa di manda 
un ekipo pa Detroit pa yuda 
cu e restructuracion durante e 
proximo sesenta dianan. 

E asistentenan di Obama, con- 
sciente di e problema cu Cas 
Blanco lo enfrenta si miles di 
mericano mas perde trabao, 
a designa e subsecretario di 
Trabao Ed Montgomery pa en- 
cabez e accionnan den e ciudad 
y pueblonan cu ta depende di e 
industria automotriz. Segun e 
asistentenan, Obama a hereda 
e desorden den e sector auto¬ 
motriz di su predecesor, George 
W. Bush. 

Obama a pidi presidente di un di e principal 
empresanan automotriz pa renuncia 


PRESIDENTE di un di e prin¬ 
cipal empresanan autmotriz di 
Merca a anuncia su renuncia ay- 
era despues cu den un reunion 
cu Gobierno na Washington e’la 
wordo pidi pa haci tal. 

E presidente aki asina a bira e 
prome victima di e plan pro¬ 
fundo di restructuracion cu 
presidente Obama lo a anuncia 
ayera tardi pa salba e sector 
automobilistico di Merca. 

E presidente saliente a bisa 
cu su sucesor “ta un excelente 
escohencia pa ta e proximo 
presidente di e empresa. Mi a 
traha cune pa hopi aha, y mi sa 
cu e ta e persona ideal”. 

Den su comunicado, e presi¬ 
dente saliente tambe ta informa 
di e nombramento temporal di 
un presidente no-ehecutivo di e 
hunta di directiva, cu ta bin di 
Northman Grumman Group. 

E gigante Mericano ta tene su 


plantanan habri danki exclu- 
sivamente na e 13.400 miyon 
dolar cu Washington a fia nan 
desde december y nan a adverti 
cu nan lo por tin mester di te cu 
16.600 miyon mas den proximo 
ahanan. 

E presidente saliente ta ocupa e 
puesto aki desde aha 2000 ybao 
su mandato e empresa a stop di 
ta e fabricante number 1 di auto 
na mundo, un puesto cu awor ta 
den man di Toyota. 

E tabata responsabel tambe pa 
e cancelacion, na ana 2000, di e 
prome vehiculo electrico disena 
pa benta masivo. Despues ed la 
admiti cu e cancelacion di e 
vehiculo electrico tabata e peor 
decision di su mandato. 

Awe, dos di e fabricantenan di 
auto mas grandi na Merca (cu 
a haya 4.000 miyon dolar na 
prestamo di gobierno desde 
december y a pidi 5.000 miyon 
mas) mester presenta nan plan 



definitivo di restructuracion Gobierno Mericano a bisa cu opinion cu e plannan ta adecua- 
na Departamento di Tesoro nan lo haya mas placa sola- do pa garantiza sobrevivencia a 
(Finanza) Mericano. mente si nan (Gobierno) ta di largo plaza di e fabricantenan. 


Calderon ta busca respaldo na Reino Uni 



PRESIDENTE di México, na e cumbre di G-20. 


Felipe Calderon, ayera a inicia 
su prome bishita di Estado na 
Reino Uni, caminda e lo asisti 


Ta trata aki di e prome viahe 
oficial pa London di un man- 
datario Mexicano den casi 25 


ana. 

Segun e coresponsal di BBC na 
México, Stephen Gibbs, Calde¬ 
ron ta trata di gana confianza 
di inversionista y turistanan 
den su pais, na momento cu 
e guera contra e cartelnan di 
droga a intensifica. 

E presidente Mexicano y su 
senora, Margarita Zavala, na 
London a wordo ricibi pa Reina 
Isabel II y su esposo, Duke of 
Edinburgh, y nan ta hospeda 
na Buckingham Palace. 
Calderon tambe a reuni cu 
e prome ministro Britanico, 
Gordon Brown. 

E dos lidernan a discuti riba 
nan relacionnan bilateral y e 
cumbre di hefenan di Estado y 
di Gobierno di G-20, e grupo cu 
ta integra e 20 principal pais- 
nan industrializa y emergente 
di mundo, entre nan México. 

E reunion di G-20 lo haci un 
esfuerzo pa haya solucionnan 
pa e crisis economico global 


y pa impulsa un cambio den 
e sistema financiero interna- 
cional. 

México ta e di dos economia 
mas importante di América 
Latina y e di 12 di mundo. 
Despues di e reunion cu Brown, 
Calderon a reuni cu lider di 
e partidonan Conservador, 
David Cameron, y Liberal 
Democrata, Nick Clegg. 

Awe e mandatario Mexicano ta 
viaha pa Aberdeen, Scotland 
pa bishita e sede central di 
British Petroleum (BP). 

E reorganizacion y modern- 
izacion di e compama estatal 
di petroleo Pemex ta un di e 
prioridadnan di e gobierno di 
Calderon. 

E cambio climåtico ta otro 
asunto cu e presidente Mexi¬ 
cano ta trata na Reino Uni. 

Su gobierno a bisa di kier 
converti México den un mod¬ 
elo di sostenibilidad dentro 
di e mundo den desaroyo y a 


priminti di corta e emision di 
dioxido di carbon (C02) na 
mitad pa aha 2050. 

Mahan, Calderon lo bishita 
Westminster Palace, sede di 
Parlamento Britanico, y lo 
asisti na e recepcion cu Isabel II 
ta ofrece pa duna bonbini na e 
lidernan di G-20 den Bucking¬ 
ham Palace. 

E dia siguiente, e presidente 
Mexicano lo participa na e 
cumbre di paisnan industri¬ 
aliza y emergente, caminda 
ta ser spera cu e lo haci un 
yamada contra proteccionismo 
dentro di e crisis financiero 
intemacional. 

Den un entrevista cu BBC 
prome cu su bishita na London, 
Calderon a bisa cu comercio 
liber ta e mihor manera pa sali 
di e turbulencia global. 
Economia Mexicano ta alta- 
mente dependiente di exporta- 
cion, specialmente pa su bisiha 
di nort, Merca. 

Sargento Mericano declara culpabel di 

asesinato di preso na Irak 


E sargento Mericano Joseph P. Mayo ayera a wordo declara cul¬ 
pabel di asesinato di cuater preso na Irak na 2007 pa un corte 
marcial na Alemania. 

Mayo tabata un di e siete soldadnan involucra den e asunto aki, 
durante cual cuater preso Iraki cu man mara y cu wowonan tapa 
a ricibi tiro den cabez y e curpanan a wordo tira den un canal na 
Bagdad. 

Poco prome, Mayo a declara su mes culpabel di asesinato. 




Den cuater ana Venezuela a gasta US$220.000 

miyon den paisnan aliado 



CU entrada di nan ganashi 
petrolero Venezuela lo a gasta 
mas cu 220.000 miyon dolar 
na inversion, subsidio y don- 
acion na 14 pais aliado entre 


2005 y 2009. Asina un estudio 
di ‘Centro de Investigaciones 
Economicas’ (CIECA) a revela 
y cual a wordo cita den prensa 
local. 


Segun e investigacion publica 
den e corant El Universal, den 
e anuncionan gubernamental 
a wordo informa di e gasto den 
exterior di 220.573 miyon dolar 
den e ultimo cuater ananan, 
presupuesta pa financiamento 
di inversion, importacionnan di 
Estado, donacion y subsidio na 
nacionnan manera Rusia, Cuba, 
Bolivia y Argentina. 

Riba e lista di paisnan receptor, 
Rusia ta ocupa e prome lugar cu 
34.485 miyon dolar na compra 
di arma y convenionan ener- 
getico, sigui pa Cuba cu 24.721 
miyon dolar, cu ta icnlui desde 
e electrificacion di Havana te 
na un factura di 90 mil bari di 
petroleo pa dia. 

Segun CIECA, e pago pa e petro¬ 


leo ta wordo reembolsa cu don¬ 
acion of trueke cu productonan 
alimenticio, manera ta e caso 
cu Cuba, cu a entrega bulbnan 
electrico di consumo abao y a 
contra presta cu servicionan 
medico via e programa social 
‘Bario Adentro’. 

Un mecanismo di ayudo cu 
tambe ta destaca den e estudio 
ta e compra di e debe externo 
di Argentina pa 5.000 miyon 
dolar, loke a wordo considera 
pa e empresa di investigacion 
di credito CMA Datavision - 
menciona den e informe - como 
esun di “mås riesgo” despues di 
e debe di Ukraina. 

Tambe a entrega hospital y scol 
na Uruguay y Guatemala, placa 


pa compra di truck di sushi na 
Haiti y tractor na Honduras. 

Na esaki ta suma otro estudio 
di e propio compania estatal 
Petroleos de Venezuela (PD- 
VSA) corespondiente na e di 
tres trimester di 2008, caminda 
por conclui cu e pais ta sumin- 
istra 689.000 bari di petroleo 
pa dia na paisnan di Caribe, 
Centro América y Sur América, 
cu credito te 25 aha pagadero 
na 1% di interes. 

Un siman pasa Venezuela a 
anuncia un serie di medida 
dirigi na suaviza e crisis global, 
den cual ta destaca e recalcu- 
lacion di e prijs di crudo den 
e presupuesto nacional y e 
aumento di impuesto di benta 
(IVA) di 9% pa 12%. 

Den su discurso di despedida 

“Na universidad bo ta sina teoria, pero den practica, bo ta sina, 
ora bo saca bo cabez riba e multitud, nan lo bula esaki pabo 


DEN su discurso di despedida, 
Juan David Yrausquin a bisa 
cu ora e tabata studia na uni¬ 
versidad di IVA Driebergen na 
Hulanda, nan a sine pa “saca su 
cabez riba e multitud”. El a bisa 
cu na Aruba sinembargo bo ta 
wordo sina “si bo saca bo cabez 
riba e multitud nan lo bula esaki 
pabo”. 

Bisando esaki, e Presidente 
saliente di ATIA a repasa tur su 
intentonan pa por a mantene e 
linanan di contacto y di dialogo 
cu Gobierno habri. El a splica 
cu aunke cu e tabata un tarea 
dificil, na cierto momento ta- 
batin mas comunicacion cu 
Gobierno y dor di esaki a evita 
cu diferente ley y plannan a ser 
ehecuta cu lo tabatin un efecto 
negativo riba ATIA su miem- 


Juan David Irausquin Presidente saliente di ATIA 


brecia y consecuentemente pa 
Aruba en general. 

El a splica cu ATIA mester ta 
dispuesto si di sacrifica e rela- 
cion aki si acaso Gobierno ta 
eherce actonan intrasparente. 
Juan David Irausquin a recorda 
esnan presente cu un di e ob- 
hetivonan segun statutonan di 
ATIA, cu a wordo determina 
casi 65 ana pasa, ta di promove 
etica y transparencia den tur 
sentido di palabra y cu no ta 
pornada cu ATIA su logo ta con- 
tene e palabra integridad. 

Na final, Juan David Yrausquin 
a yama henter e miembrecia y 
directiva di ATIA danki p’e sos¬ 
ten y apoyo durante e ultimo 2 
ananan y a sigura tur hende cu e 
ta sinti su mes masha orguyoso 


y honra di por a lidera e organ- 
isacion aki. 

El a desea Stephen Daal y su 
directiva hopi forza y exito den 
futuro. 





RED cu anochi sumamente exitoso na Paradera 



RUDY Lampe a informa nos cu 
diasabra ultimo tabata tin otro 
actividad sumamente exitoso 
di partido RED. E fundraising 
Bingo a surpasa tur expecta- 
tiva. Club Caiquetio tabata yen 
yen y no tabata tin lugar pa mas 
hende. Na mesun momento por 
a registra pa vota pa eleccion 
Europeo y cantidad di ciuda- 
dano a hasi uso di e servicio 
aki. 

RED ta gradici un y tur cu a 
yuda hasi e anochi aki asina 
exitoso. Y un palabra grandi 


di gratitud ta bai pa e publico. 
Partido RED ta demostrando 
una bez mas cu nos ta creciendo 
rumbo pa eleccion 2009. A 
pesar di tur critica infunda, 
rumornan falso, difamacion- 
nan contra RED, nada no por 
stop RED di sigui crece. Pueblo 
sa di husga cu pasobra RED ta 
creciendo, e criticanan tambe 
ta creciendo. RED ta e partido 
alternativo cu tur bistå ta riba 
dje como esun cu por construi 
un miho futuro pa Aruba. Asina 
Lampe a conclui. 

Inauguracion di Caya Regina ‘Ina’ Oduber-Croes 





DIASABRA 28 di maart 2009 
a tuma lugar e desvelo di e 
borchi cu ta indica nomber 
nobo di e caya cu ta pasa di- 
lanti di Isla di Oro y caba te n’e 
rotonde nobo na Pos Chikito. 
E caya aki a haya nomber di 
Regina ‘Ina’ Oduber-Croes. 
Regina, mihor conoci como 
Ina a nace dia 28 di maart 
1928 y a fayece dia 15 di feb- 
ruari 2002 n’e edad di 73 aha. 
Ina tabata un persona hopi 
keri den pueblo di Pos Chikito 
y Savaneta. 


Aunke descendiente di Papi- 
lon, Santa Cruz, Ina Oduber- 
Croes a ser bon ricibi den e 
bario di Savaneta, unda e cu 
su casa a biba pa un tempo 
y despues tambe den Pos 
Chikito ora nan a muda pa 
Pos Chikito, unda nan a biba 
pazuid di Panaderia Baby 
Bakery cu awor ta Rey Hing, 
mientras nan tabata traha 
cas pazuid di Oduber Weld- 
ing Shop cu tabata di su casa 
Adolfo ‘Dochi’ Oduber. 

Ina Oduber-Croes tabata un 


ser hopi special, un persona cu 
hopi amor y carino pa su pro- 
himo. Un persona cu semper 
tabata cla pa yuda tur esnan 
cu tabatin mester di su ayudo. 
E ta bon conoci pa su actonan 
di bondad, no solamente den 
tempo di Pasco, ora e tabata 
prepara su macutonan p’e 
reparti, pero tambe durante 
aha e tabata bishita famianan 
cu tabata den necesidad y 
yuda unda cu e por a yuda. 
Ina a yuda hopi tambe pa 
locual ta misa di Savaneta. 
Despues cu el a stop di canta 
riba koor, el a keda duna su 
aporte na su religion y su misa. 
Un cos mester keda menciona 
ta, cu e no ta gusta pa bisa man 
robez kico man drechi ta haci. 
Semper e kier keda incong- 
nito. E no tabata gusta ta den 
centro di atencion. 

Yiunan y famia a keda hopi 
contento cu e Comision di 
Mantencion di Misa di Sa¬ 
vaneta a propone Gobierno 
di Aruba pa nombra un caya 
na nomber di nan mama keri. 
Y ki genial tabata di dune 
hustamente e caya aki, ya 
cu el a biba na dos diferente 
adres den e mesun caya aki. 
Famianan kier a gradici Comi¬ 
sion di Mantencion di Misa di 
Savaneta y tambe Gobierno 
cu nombramento di e caya y 
desvelo di e borchi cu ta in¬ 
dica Caya Regina ‘Ina’ Oduber 
Croes. 


Cruz Cora cu training 
di rescate na piscina 
Roly Bislick 

DIADOMINGO, 29 di maart 2009, Cruz Cora Aruba a organiza 
un training specialmente dedica na rescate di victima cu a haya 
nan mes den problema den un piscina. Tecnicanan a wordo dem- 
ostra y practica con pa bira e victimana traumatisa pa despues den 
un team haya e victima posiciona corectamente riba e backboard 
pa despues sake for di e piscina. 

Personanan interesa pa bira boluntario di Rode Kruis Aruba por 
tuma contacto cu sra. Marieta Wanopa na 592-4885. Bo tambe 
por haci un diferencia! 

Xpresa bo mes 


noticia@awemainta.com 

Tur comunicado o remetido cu ser manda pa AWEMainta mester inclui 
nomber, fam y number di telefon di e remitente. 

AWEMainta ta keda cu e derecho reduci of edita esakinan pa publicacion. 


Danki na AWEMainta pa lagami expresa mi mes 

na pueblo di Aruba 

Pa: Jean Paul van der Kuyp. 



DESPUES di mi relato den e corant 
di AWEMainta mi a haya hopi reac- 
cion di mama, tata, rumanan, famia, 
amigonan di adictonan cu mester di 
ayuda pa por sali for di 
nan problema. Mi tin un lista di per¬ 
sona cu kier rehabilita na Narconon 
Colombia, desafortunadamente nan 
no tin recurso pa realiza esaki!! 

Ami a purba di yuda nan y a puntra un 
mama precupa pa tuma contacto cu 
AZV p’asina manda su ser keri drecha 
su vida, pero sin resultado locual ta di 
lamenta!! 

Na Colombia e seguro EPS ta cubri e 
gastonan pa adictonan bin rehabilita 
na Narconon como cu e ta reconoci 
di ta un rehbilitacion efectivo, ami ta 
puntra mi mes un isla manera Aruba cu 
tin seguro, esta AZV cu ta mandando 
hopi persona cu un malesa pa opera 
na Bogota, Colombia no por yuda un 
adicto cu ta segura, pa rehabilita na 


Narconon Colombia?(FOEI!!) 

Tambe mi a tuma contacto cu Depar- 
tamento di Salud (Booshi Wever) tele- 
fonicamente y di biaha nan a lagami sa 
cu no tin placa. 

Mi kier a bisa e personanan aki pa nan 
no perde esperansa mi a inicia conver- 
sacion cu personanan ku si kier yuda 
nos yiu di tera pa nan por yega na un 
bida saludable. 

Claramente e personanan aki no ta di 
e partido MEP cu no ta haciendo nada 
efectivo pa yuda nos hendenan y cu 
dia pa dia nos isla ta birando pio den 
e problema di droga y criminalidad. 
Ami ta invita pueblo di Aruba pa habri 
wowo y ban wak ken ta realmente sa- 
liendo dilanti den e epoca cu MEP ta 
goberna. Friends and family?? 

E mihor cos cu ami por a duna mi mes 
y mi yiu homber John D van der Kuyp 
tabata e detoxificacion na Narconon cu 
a saca tur sorto di toxico di mi curpa y 


a laga cu mi yiu a nace saludable. 

Ami sa cu e cambio lo bin pronto unda 
nos lo yuda otro pa un y tur ta sali di¬ 
lanti caminda nos yiunan no ta cay den 
droga caminda lo tin ayudo adecuado 
pa saca nos yiunan for di adicion y lo 


tin hopi menos criminalidad!!! 

Pa mas informacion, yama 0057 
3133923339 of mail:jpkuyp@hotmail. 
com 


Defendiendo su ruman muher pa no practica sex prome cu casa 

Abdool Wahab a hinca e amigo di su ruman muher cu cuchiu 


HUEZ a bisa Abdool Wahab 
cu e tin suerte cu el a hinca na 
bariga di e victima no tabata 
fatal. Dor di esey Huez a bay di 
acuerdo cu e exigencia di Fiscal, 
esta pa impone castigo condi- 
cional y 240 ora di servicio pa 
comunidad. 

Fiscal a acusa Wahab cu dia 29 
di maart 2007 cu un cuchiu el 
a hinca homber L.Croes. Fiscal 
ta considera esaki un intento 
di mata y subsidiario maltrato 
cu arma. 

Abdool Wahab a splica Huez 
cu e tabata bao influencia di 
alcohol ora cu un hende a bise 
cu un hende a menaza su ruman 
muher. Abdool Wahab a bisa 
cu e sa cu ta bao influencia di 
alcohol no ta un escusa, pero 
en realidad e no ta corda mes 


di a hinca e homber Croes cu 
un cuchiu di 18 cm na su bariga. 
Wahab a bisa cu nan religion 
Moslim no ta permiti hende 
muher tene relacion sexual 
prome cu nan casa. 

Den e caso aki, e hunto cu su 
tata y un otro familiar a bay 
haya su ruman muher den 
kamber hunto cu L. Croes. Huez 
a puntr’e cu el a rabia, pasobra 
e ta kere cu su ruman lo a tene 
relacion sexual cu Croes. Segun 
Abdool Wahab e no a rabia 
p’esey sino cu L. Croes tabata 
menaza su ruman si e bay lag’e 
e lo bay conta e mayornan cu el 
a tene relacion sexual cune. 

Huez a indica cu L. Croes no 
kier a haci denuncia, pero Fiscal 


mes a dicidi di persigui Abdool 
Wahab. Segun Abdool Wahab 
e ta papia cu L. Croes y cu e y 
Croes ta bon bon cu otro. 

Huez a mustra cu Abdool Wa¬ 
hab na dado momento a wordo 
laga liber, pasobra su mama ta 
hopi malo. Huez a puntr’e con a 
sigui cu su mama. Wahab a bisa 
Huez cu su mama no ta traha 
mas ya cu e tin cancer. 

Abogado mr. Chris Lejuez mus¬ 
tra cu Abdool Wahab sufri di 
malesa caminda haya bulto na 
curpa. Wahab a kita caminsa 
den Corte pa mustra Huez e 
bultonan. Fiscal a keda asombra 
di mira cierto rasca na curpa di 
Wahab y a puntra kico eseynan 
ta. 

Segun Abdool Wahab eseynan 


ta tempo cu e tabata bay skol 
y nan a rask’e cu blade na su 
man. Riba pregunta di mr. Chris 
Lejuez, el a bisa cu su tata ta un 
alcoholico. 

Fiscal ta haya cu loke a sosode 
2 aha pasa a causa hopi panico 
serca famia. El a mustra cu L. 
Croes diferente biaha a declara 
cu no kier haci denuncia, pero 
Fiscal, mirando e seriedad di 
e caso a dicidi di persigui di 
Wahab tog. 

E no ta haya necesario pa bay 
Abdool Wahab bolbe bek KIA, 
asina Fiscal a expresa. E ta 
kere cu servicio na comunidad 
lo ta na su lugar y sigui cu un 
programa di Reclasering. Fis¬ 
cal ta preocupa pa cierto cos 
cu Wahab a haci y ta haya cu 


Reclasering den combersacion 
cu Wahab lo por duna cierto 
guia. 

El a exigi 360 dia sera di cual 
324 dia ta bira condicional cu 
un tempo di prueba di 2 aha, 
kitando e tempo cu e tabata sera 
y cu e mester haci 240 ora di 
servicio comunitario. A fiha un 
tempo di prueba di 2 aha. 

Huez a dicta sentencia di biaha. 
E ta haya Abdool Wahab culpa- 
ble di intento di mata. E ta haya 
cu Abdool Wahab a siha su les y 
a hala su atencion pa keda leu 
di alcohol y tene na cuenta cu 
su mama ta malo. Tambe Huez 
a bise pa haci tur esfuerzo pa 
cumpli cu e oranan di servicio 
pa comunidad. Huez a confirma 
e exigencia di Fiscal. 

Minister di Husticia Rudy Croes a haci apertura 

o ti c i a I di e proyecto Radex 



DIABIERNA atardi a tuma lu- 
gar na un di e balinan di Imigra- 
cion na Aeropuerto Reina Beat- 
rix apertura oficial di e proyecto 
Radex/RPS y cual proyecto 
su meta principal ta pa profe- 
sionalisa den forma eficiente 
e procesamento di pasport na 
momento di salida y entrada di 
pasaheronan. E inauguracion 


di e proyecto aki tabata na en- 
cargo di Minister di Husticia sr. 
Rudy Croes. Den un forma sim- 
bolico sr. Koos Veel di Gamma 
Research a haci entrega di su 
pasport na Minister Rudy Croes, 
kende na su turno a percura pa 
den fraccion di aigun seconde e 
pasport aki wordo gescan y cu 
esaki tambe ta duna permiso na 


sr. Veel pa pasa dor di Imigra- 
cion Arubano.Sin duda aigun cu 
e Radex aki, pais Aruba a haya 
un bunita proyecto cu ta trece 
envidia pa hopi otro pais na 
mundo.N’e ocasion aki tabata 
presente tambe, Rudy Kelly, 
Joy Fingal, Martin Ras, Ruben 
Goedhoop y demas personal di 
Gamma Research. 


Recibimento ta serca 
No busca Leu. 

“Manchito’s 

Pa tur bo articulo 
di Prome 
santa communion 


Mercancia nobo a yecja, tanto pa mucha muhe y mucha homber ! 



FERGUSONSTRAAT 71, ORANJ ESTAD, ARUBA 
TEL/FAX: (297) 582-2303 




Desiree correa ta ricibi 
premio literario: Tapushi 
di Oro 

DURANTE e competen- 
cia Arte di Palabra cu a tuma 
luga den fin di siman na Cor- 
sow y na unda dos hoben Ar- 
ubano a participa, e escritora 
Desiree Correa a ricbi e Pre¬ 
mio Literario Tapushi di Oro. 
E premio aki ta wordo otorga 
na e persona cu ta forma un 
baluarte di nos idioma mater- 
no papiamento. Ta prome 
biaha cu un escritor Arubano 
ta haya e nominacion aki. 
E competencia Arte di Palabra ta existi 10 ana y tur ana nan 
ta premia varios persona, segun un cierto criterio, cu mas a 
promove, propaganda, stimula y motiva uzo di nos idioma 
materno. E biaha aki e nominacion a cay riba Desiree Correa 
cu tin un trayectoria largo den nos mundo literario y cu den 
luna di november a publica su di diez buki. Su ultimo obra ta¬ 
bata “Manuel” cu tabata e carino di e siman di buki. Desiree 
Correa no ta un desconoci den e mundo literario di Aruba. 
Durante e ceremonia e MC a duna un ralato com¬ 
pleto di tur e actividadnan cu Correa ta desplega 
den stimula y motiva uzo di nos idioma, tan¬ 
to pa localnan como pa personanan di otro habla. 
Ultimamente Correa ta dunando un curso di “Papiamento 
Creativo”. Correa tabata hopi emociona na momento 
di ricibi e premio cu tabata un sorpresa completo pe. 
E’la ricbi un pabien grandi di e comision di Aruba cu ta¬ 
bata presente: entre otro Olga Buckley-Zaandam, Munye 
Oduber-Winklaar, Rubia Bernabela, Swinda Arends, y 
Amarilys Velazquez 

Tentativamente 24 di juli lo tuma lugar apertura di Parke 

Nacional Arikok Nobo 


DIRECTOR di Parke Nacional Arikok, 
Booshi Curiel a indica cu e ta contento 
y emociona cu nan porfin ta finalizando 
e proyecto caminda cu otro siman 
diabierna posiblemente tin e ultimo 
aceptacion di edificionan di caminda y 
despues di esey ta bay over na un ana 
di tempo di garantia cu e contratista ta 
keda responsabel pa cuakier defecto den 
construccion of operacion funcional di 
edificio y caminda. 

A inverti den e proyecto aki alrededor di 
17 pa 18 miyon florin dor di Union Eu- 
ropeo, guia dor di Asuntonan Economico 
di Aruba y delegacion di Guyana. 
Tentantivamente fecha di apertura lo ta 
24 di juli di 4’or pa 6’or, pero tin varios 
asunto cu lo mester sosode ainda pa 
hunto cu comision di Weganan di Reino, 
comision di Museo Arqueologico por 


tin un apertura cu ta concorda cu otro 
y caminda cu un famia di Cas Real lo ta 
na Aruba pa haci esaki. 

Segun Curiel a inverti hopi placa den 
infrastructura y mester conserva natu- 
raleza cual ta e meta principal di e parke. 
E balance di naturaleza y economia pa 
sostene e parke ta depende ainda com- 
pletamente di e subsidio di gobierno. 
Na e momentonan aki recauda fondo 
pa mantencion ta masha limita, pero a 
base di yudanzanan di exterior a logra. 
Segun Curiel proximamente nan lo acudi 
na comerciantenan di Aruba pa ayudo 
pa proteha loke cu tin y regenera loke a 
bay perdi. Entre nan tin Plantage Prins y 
mina di oro pa cual naturalmente mester 
di fondo. Pero banda di esey, cu apoyo 
di comunidad di Aruba pa proteha y 
cuida e parke, pa no kibra nada y no hiba 


nada cas. Mescos ta pidi cooperacion na 
pueblo pa cu e tarifanan cu nan lo bay 
introduci pronto, e conserverends tarief, 
un tarifa pa conservacion di e parke. 
Peticion ta na gobierno pa aprobacion y 
asina keda cla lo tin un poeriodo largo 
di orientacion y informacion na pueblo 
unda cu lo haya sa cu un poco aporte di 
pueblo ybishitando e parke lo bay yuda 
nos naturaleza, caminda cu e 18% aki 
di nos isla den futuro lo ta e unico rosea 
fresco cu Aruba lo tin den futuro. 
Booshi Curiel ta indica cu naturaleza ta 
contagiosoy por mira tambe cu e mester 
di un yudanza. “Naturaleza ta parti di 
nos bida y e ta yuda nos y e ta cultivabo 
como hende, pasobra sin naturaleza bo 
no ta nada”. Awor cu e regeneracion di 
e matanan cu mester tey den Parke, nos 
lo haya un filter na noord oost di Aruba 


tremendo pa resto di pueblo. 



Bishita na Presidente di 
Collectivité Saint Martin 



PRESIDENTE di Parlamento, drs. Mervin Wyatt-Ras ta informa 
cu durante reunionnan di Contactplan entre Surnam, Antias y 
Aruba, ela bishita e Presidente di Collectivite Saint Martin sr. 
Frantz Gumbs. Durante e bishita aki ela ser informa di e forma 
di traha di e college aki cu ta e forma di goberna di parti frances 
di St. Maarten. Manera cu a ser informa nan ta traha estrecho cu 
tur instancia y recientemente e contacto ta un tiki mas directo 
cu Paris-Francia. Antes tur contacto cu Paris tabata bai via di 
Guadeloupe y awor nan tin un representante den senado di 
Paris. Esaki ta haci segun sr. Gumbs e contacto mas facil. Por 
bisa cu nan ta manera un municipio di Francia y ta ser dirigi 
dor di Francia. 

Esaki ta otro cu e parti hulandes di St. Maarten cu awor ta op- 
tando pa su Status Aparte. Segun sr. Gumbs tin bon comunica- 
cion entre ambos parti di St. Maarten y cu e boom economico na 
St. Maarten na e parti hulandes sigur tin su efecto positivo pa e 
parti frances, manera turismo, trabao y entrada. 


Alerta di nanishi cora! 

Aruba kier ta den Guinness Book 
of World Records 

Cu caminata di Flora’s Clown Doctors 



PREPARA bo pa un evento 
grandi na Aruba: e Caminata 
di Flora’s Clown Doctors, cual 
lo tuma luga diadomingo, 19 
di april. E di tres edicion di e 
parada casi carnavalesco aki 
lo ta extra special, ya cu nos 
lo purba di crea un record pa 
e Guinness Book of Records 
door di tin mas tanto hende 
posibel bisti cu nanishi cora 
di payaso pa 10 minuut con- 
tinuo. E caminata di 2009 lo 
ta un evento dibertido grandi 
un biaha mas, cu hopi musica, 
payaso y e Disney animals, cu 
mas excitacion ainda ya cu 
nos lo ta bayendo pa e Record 
Mundial! 

Creando e record lo rekeri 
basta logistica complica: tes- 
tigonan lo ser pidi pa skirbi e 
informacion di tur e partici¬ 
pantenan y e formularionan 
firma lo wordo hiba pa un 
notario publico y bailiff ken- 
denan lo ta encarga cu esaki. 
Despues di esaki, arma cu un 


nanishi cora, tur participante 
lo ser pidi pa para tras di e 
musica y cuminsa e esfuerso. 
Despues di 10 minuut di tin 
e nanishi bisti, e caminata 
mes lo cuminsa. E emcee di 
e evento lo ta e padrino di e 
Clown Doctors, Ruben Garcia, 
kende tambe ta encarga cu e 
“Frozen Moment” despues di 
e parada. 

E cuminsamento como tambe 
e fin di e parada lo ta na Flora. 
E ora di cuminsa ta 5’or di 


atardi. 

Nos ta spera cu tur hende lo 
marca e fecha di 19 di april 
riba nan kalender, pa asina un 
cantidad spectacular di par¬ 
ticipante crea un record cu no 
por wordo kibra facilmente. 
Ken sa: e parada di Clown 
Doctors lo por wordo filma y 
poni riba You-Tube pa despues 
wordo transmiti pa e canalnan 
Mericano di television manera 
CNN y NBC. Den un anochi 
nos tur lo por bira famoso! 


















AWEMainta.com I Diamars 31 di Maart 2009 


Local 121 


Recordar es vivir: Esaki t’e Roma bieu 1953-1960 


Pa: Mario Mateo 



Riba e otro foto por mira: 

J oong Scharbaai, Steve Alexander, Carlito Perez (+), Ismael 
(Zogo) Orman, Ismael Orman (+), Hilario Reyes, Delbert 
Alexander, Mario Mateo, Ramon Korsen y Hubert (Parios) 
Tromp. 


ROMA a wordo funda dor di 
Ismael Orman den feliz me- 
moria na aha 1953 na su cas, 
hunto cu Mai Mateo, Hubert 
Tromp (Parois). Un team di 
bario, di Rancho, Madiki, 
Socotoro y Eagle como bon 
amigo y famia pa tene e much- 
anan hunto cu otro. No man¬ 
era awor. 

Cada bario tabatin nan team. 
Nos tabata hunga contra otro y 
keda bon amigo di otro. Locual 


no tin mas y a produci hopi 
bon hungador. Nos tabata 
hunga comercial tur diasa- 
bra of diadomingo, ora cu e 
hungadornan no tin ningun 
compromiso cu nan club. 

Nos tabata train cu teamnan di 
A klas, B klas y Hoofd klas .Nos 
a yega di participa den knock¬ 
out y weganan di vriendschap. 
E hungador mas jong cu a 
hunga cu Roma tabata Joong 
Scharbaai kende a yega di 


biaha cu nos. 

Un danki ta bay na Joong 
Scharbaai y famia, kende a 
laga haci e potretnan bieu 
di Roma grandi cu nos por a 
haya esaki. 

Nos por mira hungadornan cu 
a yega di hunga cu Roma riba 
e potretnan di Roma bieu y 
tin cu no ta riba e potret, pero 
cu a hunga cu Roma, manera 
Teo Bernabela, Urbano Kock, 
Buehin Willems. Nan no a bay 
Corsow cu nos bay hunga. 

Pa nos a busca uniform, nos 
ta pasa un colect pa eumpra 
flanel na Number-1 Store. 
Nos mes ta stencil nomber di 
e team Roma riba e flanelnan. 
Ora di wega tur hungador ta 
bin topa na cas di Ismael Or¬ 
man den feliz memoria. 

E color di uniform tabata geel 
cu preto y e otro ta blau cu 
blanco. Despues Roma a dicidi 
di bay hunga na Corsow na ana 
1955 y na ana 1956 durante e 
siman di Pasco Grandi. Hefe 
di delegacion kende tabata 
biaha cu Roma tabata Hose 
Odor y Frido Hermans, kende 
ta un ex polis y cu awor ta biba 
na Corsow. Un bon amigo di 
nos tur. 

Un bon amigo na Corsow 
tabata zorg pa tur cos, esta 
weganan y transport y hotel. 
E weganan cu nos a hunga ta 
cu teamnan di bario. Nos a 
perde y gana y tabla tambe. 
Estudiantes ta un equipo cu 
a nace for di organisacion di 
Roma bieu. Roma a yega di 
hunga cu hungadornan grandi 
di futbol di Corsow cu a yega 
di hunga den bond di Corsow. 
Hopi di nan no tey mas. 

Roma a haya bon trato na Cor¬ 
sow. Nos tabatin hopi fanatico. 
Na aha 1960 nos tur di Roma 
bieu a duna otro man y a yama 
otro ayo. Nos tur a keda bon 
amigo di otro te awe. 



E hungadornan di Roma bieu cu ta aparece riba e foto aki ta: 
J oong Scharbaai, Steve Alexander, Carlito Perez (+), Ismael 
(Zogo) Orman, Ismael Orman (+), Hilario Reyes, Delbert 
Alexander, Mario Mateo, Ramon Korsen y Hubert (Parios) 
Tromp. 

Dia internacional di trabou social e aha aki den cuadro di: 


“Trabou social y agenda di desaroyo social: 

hunto nos ta logra” 


PRESIDENTE di Parlamento, sra. 
Mervin Wyatt Ras en coneccion cu dia 
internacional di trabou social ta felicita 
tur esanan cu ta haci e trabou bunita aki 
y/of cu di un of otro manera tin di håber 
cu e trabou aki sea paga of sin pago. 
E anja aki e celebracion ta cu e tema 
“Trabou social y agenda di desaroyo so¬ 
cial”. Cu miras riba e futuro dificil cu ta 
acercando nos comunidad y mirando cu 
e conferencia internacional cu lo tuma 
lugar otro anja lo focus ariba: hunto nos 
ta construi e agenda social, hunto nos ta 
asumi e reto y hunto no lo logra. 
Mirando tur cambionan den mundo, 
globalisacion, crisis financiero mundial, 
cambionan di temperatura etc, nos tin 
cu mira como reto pa sinja anda cu e 
cambionan aki. Esnan cu ta den trabou 


social tin orea pa tur necesidad den 
comunidad y den solidaridad ta haci 
posible cu recursonan ta bira accecible 
pa esnan vulnerable y den necesidad. 
Esnan cu ta traha den e ramo aki ta es¬ 
nan cu ta mira di serca kico ta biba den 
comunidad y por stimula cambionan 
social den nos comunidad. 

Nan ta esnan cu pues por stimula cam¬ 
bionan positivo tanto serca individuo- 
nan, nan famia y nos comunidad. Pues 
por haci un diferencia dor di stimula 
dicho cambio. 

Pa es motibo aki esnan cu ta haci un 
gran labor den sector social mester sos¬ 
ten di nos comunidad pa nan por haci 
nan trabou debidamente. Associacion 
di Trahadornan Social di Aruba ta un 
organisacion di esnan cu ta traha ariba 


tereno social cu ta sostene y apoya cole- 
ganan y ta pesey ta importante pa ATSA 
por haya tur sosten pa asina haci su 
trabou debidamente. ATSA tur anja ta 
organisa un actividad ariba dia interna¬ 
cional di trabou social y ta importante 
pa e keda stimula cu trahadornan social 
cu normalmente ta superdruk cu ayudo 
di nos hendenan por para un rato keto, 
refleha y dedica atencion na e valioso 
trabou social y su sosten positivo pa nos 
comunidad. 

Procedente di sector social, Presidente 
di Parlamento ta reconoce e importan- 
cia di tur esnan cu ta traha sea pago of 
voluntario y di un of otro forma tin di 
håber cu sector social. Nos tin cu mira 
cu trabou social ta un inversion positivo 
den bienestar di nos comunidad. Pabien 



positivo pa nos comunidad. 


Colegio EPI Unidad Hospitalidad & Turismo 

Ta pidi cooperacion di industria di turismo 

Den conexion cu lugarnan di pasantia (“stage”) pa studiante 



COLEGIO EPI Unidad Hospi¬ 
talidad & Turismo, antes conoci 
como Hotelvakschool, ta prepara 
studiantenan ya caba pa 25 ana 
den e programa di Associate 
of Science Degree in Hospital- 
ity Management. Ademas di e 
programa aki tambe ta ofrece e 
programa di Associate of Applied 
Science in Culinary Arts. E scol ta 
brinda un estudio di calidad halto 
y reconoci y ta traha cu diferente 
scol y organisacion tanto na 
Aruba como den exterior pa e for- 
macion di un studiante. Ta varios 
ex-studiante di “Hotelvakschool” 
y EPI awendia ta lider den e in¬ 
dustria di turismo aki na Aruba, 
ocupando puestonan clave den 


varios organisacion. 

E industria di turismo semper 
a sostene studiantenan di EPI 
Unidad Hospitalidad & Turismo 
door di e.o. coopera cu lugarnan 
di pasantia (stage), cu ta un parti 
sumamente importante den nan 
formacion profesional. Durante e 
periodo aki ta caminda cu studi¬ 
antenan ta sera conoci cu e indus¬ 
tria pa prome biaha y ta sina na 
pia di trabou diferente area cu ta 
pone un hotel of restaurant draai. 
Akinan ta caminda cu studiante¬ 
nan ta cuminsa hana amor pa e 
profesion y ta forma e principio 
di nan carrera profesional. 

E ana aki un biaha mas EPI Uni¬ 
dad Hospitalidad & Turismo ta 


cuminsa cu e periodo di pasantia 
(stage) pa studiante. Aproxima- 
damente 180 studiante lo mester 
cuminsa pronto (comienzo di 
mei) cu nan periodo di 8 siman 
di pasantia (stage). Esaki lo 
por sosode sea na un Hotel of 
Restaurant, pero tambe na cual- 
quier otro organisacion cu ta 
sirbi e industria di turismo, y cu 
ta caminda cu un studiante por 
pone den practica locual e la sina 
den klas. 

E ta un oportunidad unico pa 
ambos studiante y industria, ca¬ 
minda cu e studiante ta hana ex- 
periencia profesional y caminda 
cu e industria ta hasi uso di e 



capacidad di e studiante, kende 
tambe lo por trece ideanan nobo 
y inovativo pa e organisacion na 
cual e ta coriendo su “stage”. 
Durante e proceso, EPI Unidad 
Hospitalidad & Turismo no ta pidi 
necesariamente un salario pa un 
studiante den pasantia, pero si 
ta apela pa considera un forma 
di “vergoeding”. Motibo di esaki 
ta cu studiantenan tin gastonan 
personal pa cumpli cune manera 
por ehempel transporte, manten- 
cion di nan uniform, cuminda 
etc. Mester considera cu den e 
situacion actual, hopi studiante 
aparte di ta studia, ta traha pa 
asina por logra paga nan propio 
estudio. 


Pronto un coordinadora di “stage” 
lo tuma contacto cu personanan 
clave den varios organisacion di 
industria y ta spera di por conta 
ariba e sosten di semper. Si tin 
cualquier organisacion cu ta 
interesa pa bira un “stageplek”, 
por fabor tuma contacto cu do¬ 
centenan sra. Zahaira Kelly of 
sra. Vanessa Loefstop na telefon 
5258788/5258780/5258781 
of via email na hospitalidad(a) 
epiaruba.com . 

Di parti di EPI Hospitalidad & 
Turismo danki di antemano pa 
contribui na e formacion di nos 
futuro lidernan di e industria di 
turismo aki na Aruba. 

Laboratorio Familiar a haci chekeo 

gratis di colesterol 



DIASABRA dia 28 di maart ul¬ 
timo, I.L. Laboratorio Familiar 
N.V. bao direccion di Lic. Irene 
van der Linde, a participa na e 
Health Fair cu semestralmente 
ta ser organisa pa studiantenan 
di Xavier University. 

E actividat a cuminsa pa 8 or di 
mainta na e campus di Xavier 
University situa na e Happy 
Mali na Sta Helenstraat na Pon¬ 
ton. Esaki tabata un esfuerso 
conhunto di Xavier University, 
Laboratorio Familiar, Optica y 
diferente otro instancianan cu 
a bini hunto pa hasi e dia aki un 
éxito rotundo. 

E bishitantenan na e dia di 


salud por a prik sanger pa con- 
trola sucu, cholesterol, presion, 
bistå, oido y body massindex. 
Personal di I.L. Laboratorio 
Familiar N.V. tabata presente 
ymasha hopi hende a bin con- 
trola nan salud. Un total di 291 
persona a hasi uso di e oportu- 
nidad pa check nan salud. 

E personal atento y servicial 
di I.L. Laboratorio Familiar 
N.V. ta contento di por tabata 
presente ariba un diasabra pa 
duna bek na comunidad como 
gradicimiento pa e apoyo con- 
tinuo cu e laboratorio ta goza di 
pueblo di Aruba. 

Lic. Irene van der Linde, Direc- 


tora di I.L. Laboratorio Familiar 
N.V. ta di opinion cu mester 
sigui cu tipo di actividad nan pa 
asina concientisa e comunidad 
pa tuma tempo pa controla nan 
salud. 

I.L. Laboratorio Familiar N.V. 
y Lic. Irene van der Linde kier 
a recorda tur persona cu a hasi 
uso di e oportunidad aki pa 
pasa busca nan resultado na e 
oficina principal di Laboratorio 
Familiar N.V. situa na de La 
Sallestraat 72 na Playa di 7:30 
am te 5:00 pm. 

Keda pendiente pa mas di e tipo 
di activdad nan asina ki! 



Minister drs. Marisol Lopez-Tromp ta reflecciona 

riba: Dia di Trabao Social 


MINISTER drs. Marisol Lo¬ 
pez-Tromp kier a felicita tur 
persona of instancia cu ta haci 
trabao social y ta desea nan 
hopi forza y animo. E trabao 
social ta hopi duro y ta deber 
di comunidad pa duna e tra¬ 
bao social reconocimento. 

Esencialmente e meta di tra¬ 
bao social ta pa duna alivio 
na gruponan mas vulnerabel 
den nos comunidad, man¬ 
era famianan den necesidad, 
personanan cu limitacion y 
victimanan di abuso. Esaki 


nifica cu e trabao social ta uno 
na unda ta wordo confronta cu 
situacionnan dificil tur dia. 

Den cuadro di e trabao social 
Gobierno tin un compromiso y 
responsabilidad pa cumpli cu 
parti di e trabao social na co¬ 
munidad y pa duna asistencia 
na otro organisacionnan cu ta 
haci trabao social. 

E departamentonan cu ta 
desplega trabao social ta: 
Directie Voogdijraad cu ta 
traha na bienestar di e mucha 


y salvaguardia su derechonan 
por medio di ley; Departa- 
mento di Asunto Social cu ta 
duna ayudo social individual, 
ayudo na hubentud, famia y 
ta traha tambe na desaroyo di 
comunidad. 

Gobierno ta duna asistencia 
na trabao social den forma di 
subsidio na organisacionnan 
social pa cubri gastonan di: 
Operacion; Personal. 

E fundacionnan cu ta ricibi 
subsidio di Gobierno ta e.o.: 


Ambiente Feliz, ATHA, Casa 
Cuna Progreso, Cas pa Huben¬ 
tud, Centro di Bario Savaneta, 
Centro di Bario Dakota, Cen¬ 
tro di Bario Noord, Centro di 
Bario Tanki Leendert, Centro 
di Bario Lago Heights, Famia 
Planea, FEPO, Fundacion pa 
nos Muchanan, Fundacion 
Hende Muher den Dificultad, 
Fundacion Guiami, Imelda- 
Hof, Parlamento Hubenil, 
SABA, Stichting Reclassering 
& Kinderbescherming, Stich- 
tig Verstandelijke Gehandi- 
capten, Stichting Kibrahacha, 


Te Aworo, Telefoon pa Huben¬ 
tud, Wit Gele Kruis y YMCA. 
Gobierno ta trahando riba un 
forma mas eficiente y efectivo 
pa duna subsidio cu ta cuadra 
cu e deseonan di e fundacion¬ 
nan pa por duna un mihor 
servicio na nan cliente. 

Por ultimo Minister drs. Mari¬ 
sol Lopez-Tromp kier a en- 
fatisa cu dia di trabao social 
ta pa duna balor na e valor 
di e trabao y su significado 
Cardinal na bienestar di nos 
comunidad di Aruba. 

Digicel y Womens Club contento cu e respaldo di pueblo pa e campana aki 


Genevieve Garcia ta bay Miami cu tur su gastonan paga 



DIGICEL a saca un solo 
ganador cu lo por bay Miami 
awor cu tur su gastonan paga 
como e premio di e campana 
di manda SMS. Manera ta 
conoci e compania cu mas ta 
creciendo na Aruba, Antiyas, 
den Caribe, Centro America y 
hasta den Oceano Pacifico a 
start cu un campana di SMS 
na unda cu clientenan por a 


manda un SMS na number 
7575 cu e palabra MIAMI y 
cu chens pa gana dos pasashi 
cu tur cos paga pa bay Miami. 
E campana a termina dia 16 
di Maart ultimo. Cada SMS 
tabata costa 1 florin y tur 
entrada ta bay como un don- 
acion na e fundacion cu ta 
traha na bienestar di e hende 
muhernan di nos isla. 


Womens Club anualmente 
ta yuda un cantidad di otro 
instancianan y riba nan mes 
ta organisa diferente proyec- 
tonan na beneficio di nos 
comunidad. Un di nan retonan 
sinembargo tabata aloham- 
iento y ta precisamente aki 
Digicel a dicidi di saca un man 
y asina yuda e organisacion cu 


ta existi pa hopi ana caba. 

Riba e fotonan adhunto por 
aprecia momento cu Digicel 
a haci entrega di un donacion 
cuantioso na Womens Club 
como parti di e entradanan cu 
a bini durante e exitoso cam- 
pana di SMS. Riba e fotonan 
por mira e representantenan 
di Womens Club hunto cu 


gerente di Digicel Aruba, esta 
Michelle Winklaar y e direc¬ 
tor di mercadeo pa e islanan 
ABC, esta Wanda Broeksema 
den compania di Elaine Singh 
di Digicel Aruba, entregando 
e premio na e feliz ganadora 
Srta. Genevieve Garcia. 

Pabien y danki pa sostene 
Womens Club. 


Entrega di diploma di curso Computer pa 


Brete, Gwendoline Brete, Suzy 
Nuboer, Natalie v/d Linden, 
Marian Ruiz, Emelinda Tromp, 
Rosalinda Geermany Adrienne 
Tromp. Tambe Randolf Blan¬ 
co, Hector Diaz, José Figaroa, 
Theolinda Geerman, Ricardo 
Oduber, Riza Henriquez, Josse- 
line Semeleer, Lourdes Tromp, 
Nico Hessing, Lourdes de Kort, 
Robert Maduro, Genuard Hen¬ 
riquez, Robertson Thomas y 
esnan cu a haya un verklaring 
ta Aaron Howell y Ashiek Mo- 
hammed. 

Un pabien ta bay na tur esnan cu 
a haya nan diploma di Ensenan- 
sa Pa Empleo, e curso Computer 
voor Beginners y no para aki 
sino sigui p’e cursonan avansa. 
Ensenansa no tin limite y sina 
computer ta pa tur edad. 



Happy birtbday pa Wilfred Malmbery ca a cnmpti anja Q 

dia 29 maart. Hopi felicitacion ta bin di parti su Senjora !ta 
0 cu ta stime masba bo pi mes. Su yuinan Ryan, Jacqueline y ] 
Q Jessica. Su nietonan Ry^et, Ry^on y Giandroy nieta 
Ry^ienne. Hopi pabien tambe di parti Carlos, Cbendro, 

Kimsee y dem as famia Malmbery y Wotff. Jessica ta 
manda un brasayrandi for di Hulanda y ta desea Pa bopi 
O sal ud arne, mayan y semper. Spera Pa a pasa un feliz dia y 
a disfrute bon. May God Bless You! 


Principiante di E.P.E 


DIADOMINGO tabatin entre¬ 
ga di diploma na cursistanan cu 
a caba cu exito e curso di Com¬ 
puter pa Principiante duna dor 
di Anna Marila Lacle-Geerman. 
E cursistanan pa un periodo di 
17 siman a atende e curso un 
biaha pa siman sea diarazon 
o diabierna anochi di 7’or pa 
10’or. 

Cu hopi pasenshi y gana di sina 


traha cu computer y animo di e 
cursistanan, por a mira un ex- 
amen final unda nan a demostra 
nan abilidad di principiante 
riba e programma di Windows, 
Word, Excel y Access. 

E ceremonia di entrega a tuma 
lugar na Dominicanesenstraat 
36, y Anna Marila Lacle-Geer¬ 
man a haci e entrega di e diplo- 
manan na: Belkys, Lissette 

Kiwanis a Instala Miembronan Nobo 



DIRECTIVA di Kiwanis Club 
of Palm Beach Aruba a instala 
cuater miembro nobo durante 
un reunion di negoshi y insta- 
lacion cu a wordo teni na Casa 
Tua Barcelona Restaurant, den 
curazon di Oranjestad. 
Presidente Rossi Marchena, 
presidente Electo Patrick Mel¬ 
chiors, vice presidente Giovanni 
Kelly, secretario Omar de Souza, 
tesorero Raymond Habibe y ex- 
presidente Lino Quant, hunto 
cu directornan Ted Johnson, 
Kishor Karnani, Evan Giel, Ben 
King, Rudy Perotte, Giovanni 
Bermudes y Paul Croes a yama 
e miembronan nobo, Marlon 
Maduro, Jan Welhage, Robert 
Moons, Greg Lacle y nan re- 
spectivo senoranan, bonbini 
na e club. 


Kiwanis Club of Palm Beach, 
Aruba, a wordo funda na 1984. 
E club a cuminsa cu solamente 
26 miembro y a crece pa yega 
su miembrecia actual di 51. 
Den transcurso di e ananan 
e club a tene hopi evento pa 
recauda fondo, incluyendo e 
fiesta anual famoso di Carnaval 
Masquerade, cual semper ta 
tuma luga e anochi prome cu e 
Parada Grandi. Kiwanis of Palm 
Beach ta yuda nos comunidad 
na diferente manera, incluy¬ 
endo e patrocinio di gruponan 
hubenil, limpiesa, recaudacion 
di placa pa beneficia mucha, 
gruponan di sosten di mucha y 
beca di estudio. 

E club a disfruta di un historia 
rico durante ananan, cu su 
miembronan cu experticio 


Sony Ericsson 




den areanan manera account- 
ing, servicio civil, educacion y 
maneho. Na 2009 e club lo ta 
celebrando su di 25 aniversario, 
un hecho cu lo wordo conmem- 
ora cu un di dos esfuerso grandi 
di recauda fondo titula ‘Ban Uni 
Florin ...’ cual lo tuma luga dia 
30 di april, 2009. 

Pa mas informacion click riba e 
pagina di Noticia y e Kalender 
di Actividad online of papia cu 
un di e miembronan, kendenan 
orguyosamente lo elabora riba 
e contribucionnan di e club na 
e comunidad di Aruba. 



sms: 733 -TIPS. horlina: 733-3477 
ds srriaiJ iipe@3W3rri2)inta rørri 



E Red Mas Grandi y Mihor. 

Cacho pittbull ta hinca su dono 
den gastonan inespera 


PRESENCIA di polis a wordo 
pidi na un cas na Piedra Plat, 
pa un caso di destruccion, unda 
dos cacho pitbull a ataca un 
cacho chikito cu ta mara na 
cadena, den su cura. N’e sitio, 
polis ta papia cu e muher I.T.G. 
naci na Aruba di 47 ana, kende 
ta declara na polis cu su cacho- 
nan a ataca un cacho chikito di 
su bisina I.B. naci na Corsow di 
45 ana y tabata regia p’e paga e 
gastonan di veterinario. 

I.B. ta bisa polis cu el a tende 
su cacho grita y ora cu el a sali 
mira, el a haya e dos pitbullnan 
ta habraca su cacho. El a cum- 
insa dal e pitbullnan cu stul y 
despues cu baranca pa saca nan 
for di su cura. 

Polis a papia cu I.T.G. a bisa 
polis cu si nan kier nan por tuma 
medida contra e dos pitbullnan, 
pero polis a bise cu no t’asina 
ta regia e asunto y a bise pa 
tene cuenta cu e dos bestianan 
peligroso ey. 

I.T.G. a bisa polis cu acciden- 
talmente su casa a laga e porta 
habri y e dos pitbullnan a sali y 

Hoben despues di 
a dal den pal’i luz, 
ta lastra auto bay 
for di e sitio 


ataca e cacho di e bisina. 

I.B. a hiba e cacho veterinario 
pa tratamento y a resulta cu e 


cacho su pia tabata mal frac- 
tura. E dono di e pitbullnan a 
paga e gasto. 



Mementomori Funeral Home N.V. 

Yolanda - Leo - Eugene 
Tel: 5833358 - Fax: 5837711 

Cerca Dios so mi alma ta na paz 

Senor Hesus, Abo cu conoce dificultadnan di mundo, yuda nos, pa nos 
bida di tal manera, cu un dia nos tambe por merece e salbacion cu Abo 
a gana pa nos y goza di e Gloria di Adios Tata, den cielo serca Bo. 
Amen 

Cu inmenso tristeza pero hopi agradecido pa tur locual ela significa pa 
nos, nos ta anuncia fayecimento di nos tata, welo, bisawelo y ruman 
stima: 



Joseph Ridderstaat 

Mihor conoci como “ Cheppy Posterij ” “Cheppy Do” 
*01-11-1925 +26-3-2009 


Na nomber di su: 


Yiunan : 


Ita Ridderstaat 

Josef (Boes) Ridderstaat y fam. 
Luly Ridderstaat y fam. 

Vito Ridderstaat y fam. 

Mayki Ridderstaat y fam. 

Simy Ridderstaat y fam. 

Nana Ridderstaat y fam. 

Annie Rdderstaat 
Beka Riddertaat y fam. 

Miro Ridderstaat 
Jorge Ridderstaat 
René Ridderstaat 


POLIS di San Nicolas, dia- 
domingo 3.20 di atardi, ta 
haya informacion cu un Toyota 
Starlet A-43028 a dal contra un 
pal’i luz na altura di Oduber 
Welding Shop. Bayendo p’e 
sitio, polis ta haya informacion 
cu aigun hoben tabata purba 
di touw e auto cu un Nissan 
SunnyA-53417. 

Ora cu polis a yega n’e sitio di 
accidente, e Toyota ni e Nissan 
tabata mas n’e sitio. Testigonan 
a bisa polis cu nan a bay direc- 
cion di Jaraweg. Polis a bay 
busca y den Seroe Alejandro, 
nan ta topa cu e Nissan. Polis a 
para e auto y a detene e chofer 
A.M. naci na Aruba di 18 ana, 
como complice di sconde un 
hecho castigabel. E auto a 
wordo getakel y hiba warda di 
San Nicolas. 


Rumannan : + Sra. Emilia Faro, Ridderstaat y fam. 

+ Sr. Jacobo Ridderstaat y fam. 

Sra. Theodora Ridderstaat y fam. 

Sr. Vdo. Antolino Ridderstaat y fam. 
Sra. Vda. Juanita Faro - Ridderstaat 

Tanta grandi : Sra. Johanna Wolff. 


Su swa, y cunanan, y nieto y nietanan, y bisanieto y bisanietanan, 
sobrino y sobrinanan y primo y primanan famia: Ridderstaat, Gil, 
Faro, Giel, Wolff, Hoek, Matos, Tromp, Henriquez, Emerencia, Kelly, 
Jeandor, Wester, Hidalgo, Marchena, Guzman, Bomba, Maduro, 
Boekhoudt, Luidens, Martina, Erasmus, Hughes, Obispa, Zara, de 
Cuba, Croes, Greaux, Bovea, Firma, Holsman, Krozendijk, Zievinger, 
Hendricks, Adrien, Pieters, Cedeno Reyes, Arends y demas famia ta 
invita tur famia, amigo, bisina y conocirnan, su ex-colleganan di 
Postkantoor pa asisti na acto di entiero cual ta tuma lugar diaranzon 1 
april 2009 pa 4’or di Atardi saliendo for di Misa Santa Anna pa Santa 
Catolico na Noord. E restonan mortal di Cheppy lo ta reposa for di 
l’or di merdia den Misa Santa Anna na Noord. 

Adres di condolencia: Seroe Janchi 8, Noord 

7 ’ or - 9 ’ or di anochi 

Na lugar di flor un donacion pa Wilhelmina Kanker Fonds lo ta 
altamente aprecia. 

Nos kier a pidi nos disculpa si nos por a lubida un of otro famia den 
nos tristeza. 

Abo cu ta biba bou di amparo di Altisimo, ta hospeda den sombra di 
Dios omnipotente 
Salmo 91:1 


Cu inmenso tristeza na nos curazon nos ta participa fayecimento di: 



Thomas Aquino Solognier 

Mihor conoci como “Mashi” 
ex empleado di Lago 


Na nomber di su 

Sebastiana Solognier-Maduro (Shontina) 

Frans (Mr. Solo Solognier)y jiunan na Aruba i 
Colombia 
Rita y jiunan 
+ Regina Ramon y jiunan 
Lica Junior y jiunan 
Olga y jiunan 
Zeraida y jiunan 
Dominico Zandra y jiunan 
Elio Janet y jiunan 
Cerilio Mania y jiunan 

Reginaldo Lisandro y jiunan 
Richardt Naire y jiunan 

Berta Gomez Wernet 
Nacho Wernet 
Colin Solognier y jiunan 
Irma Solognier y jiunan 

Bisanieta y Bisanietonan, Subrino y Subrinanan 

Iha: Susan Maduro 

Comernan y Compernan 

Ayudante: Shiela, Toto y Eddie 

Departamento di Ambulance, Wit Gele kruis, Dr, Kelly, Dr. Westrate, 
Dr. Dennert y Dr. van Leeuwen 

Demas famia: Solognier, Solagnier, Maduro, v/d Berg, Angela, 

Rodgers, Pelaez, Levenstone, Faro, Ras, Nesbet, 
Rasmijn, Ridderstaat, Buenoquiz, Romero, Wernet, 
Bricieno, de Cuba, Tromp, Kamperveen, Cornes,, del Socoro, Wilson, 
Jonhoo, Matilda, Comez, Jones, Jonboos, Marti, Arduin, Illidge, 
Gregorio, Lares, Zapata-Montoya, Gomez, 
Ferreira,Werleman,Hernandes,Paesch,Carolina 

Nos kier a pidi disculpa si den nos tristesa nos por a lubida un of otro 
famia 

Acto di entiero lo tuma luga Diamars 31 di Maart 2009 pa 4’or di 
atardi saliendo for di Misa Sta Theresita na San Nicolas pa Santana 
Catolico na San Nicolas. 

For di 1 l’or di mainta te cu 13:30 e defunto lo ta reposa na cas Rooi 
weg 17. For di 2’or di atardi Mashi lo ta reposa den Misa Sta Theresita. 

Adres pa condolencia: Rooi weg 17 


Senora: 

Jiunan: 


Mescos cu jiu: 

Tanta grandi: 
Omo gr adi: 
Cunanan: 



YAMA NOS 




OFTATIKI MO MENTO. PA CUALKE INFORMACION 

















AWEMainta.com I Diamars 31 di Maart 2009 


Local 127 


Awe, diamars, 
ultimo dia pa 
paga e di dos 
cuartal di 

Iimpuesto 
di vehiculo 
di motor 
2009 


SERVICIO di Impuesto ta re- 
corda su clientenan - dononan 
di vehiculo di motor - cu e 
ultimo dia pa paga e di dos 
kwartaal di e impuesto di 
vehiculo di motor 2009, ta 
diamars dia 31 di maart. 

Pues pa e fecha aki e impuesto 
di e prome mita di aha 2009 
mester ta paga. 

Na e clientenan kendenan 
ainda no a cumpli cu pago di 
e prome kwartaal, ta conta cu 
nan lo mester paga mita aha 
di e impuesto inclui e gasto di 
e plachinan. 

Servicio di Impuesto ta conse- 
ha tur esnan kendenan ainda 
no a haci pago di number di 
nan auto, truck, brommer etc., 
pa nan haci esaki mas pronto 
posibel y asina evita haya boet 
di polis. 



HOTLINE 

733-8477 


Pigicel 

Spera Mas. Hanja Mas. 



Cumana 76 
Oranj estad, Aruba 
Tel: 588-6699 
Fax: 588-6698 
Cel: 593-0857/560-1403 


It is with deep regret that we announce the death of: 



Emilienne Sylvain Conner. 

She was affectionateiy known as Memmen 
who passed away peacefuiiy on the 24th of March 2009. 

Emilienne was a member of the 
Bethel Methodist Church in Aruba 

Left to mourn her ioss are: 





Her daughters : 
Her Sons: 


Her Step- Son: 


Brenda Lake & Family 
Minerva Conner 
Leoncito Lake & Family 
Felicien Conner & Family 
Denisio Conner & Family 
Patricio Conner & Family 
Rolando Conner & Family 
Fred Cuvalay (St.Eustatuis) 


Her sisters: Bernice Hunt & Family 

Iona Lard- Connor 


Her brothers: George Conner (Taxi 55) & Family 

Alvin Connor & Family 

Her nieces: Marie- Lou Hunt & Family 

Patricia Adams & Family 
Ghyslaine Adams & Family 
Giselle Arrondell & Family 
Neha Schouten- Lard & Family 
Maroushka Lard & Family 
Desiree Conner 


Her nephews: James Clarke & Family 

Inario Hunt 

Bennett Hunt & Family 
Patrick Adams & Family 
Rudolph Adams & Family 
Fredy Gautier 
Mark Conner & Family 
Theodore Conner 

Her grandchildren: Siondra, Dennis, Tjandra, Jessy, Eva, 

Roxanne, Michel, Michael Malcolm, Mauricio, Pamela, Kimberly & 
Kevin. 

Her three great-grand children. 

Her special friends: Venderanda Hart (Aruba), Adela Cocks 

(SXM),Sister Roumou (SXM). Prenis Coulange (SXM), the Members 
of the Brazil Methodist Church (Aruba), Ms. Hyacinth Nicholson 
(SXM) and Her neighbours in Rooi Congo in Aruba. 

Her Caretakers: Annemarie & Dominique 

Left to mourn are the families: 

Hunts, Conners, Maccow, De Veer, Kliphuis, 
James, Kerkdijk, Francis, Cuvalay, Lard, Adams, Arrondell, Gautier, 
Clarke’s, Valks, Schouten, Richardson, Lake,Webster, Van Puttens, 
Codringtons, Hickinsons, Hamiets Duzongzon Family and others too 
numerous to mention. 

The farewell service at: 

Ebenezer Methodist Church, Marigot 
Rue de la Liberte 

On Tuesday, March 3lst, 2009 At 2:00 p.m. 

Interment will follow at the Sandy Ground Cemetery 


^Åuioia^, 


Cumana 76 
Oranj estad, Aruba 
Tel: 588-6699 
Fax: 588-6698 
Cel : 593-0857/560-1403 


Laga tur locual cu ta spera mi ta bunita 

Laga tur locual cu mi encontra na caminda ta bunita 

Laga tur locual c uta rondonami ta bunita 

Laga tur locual mita laga tras keda bunita y 

Laga esakinan termina den tur buniteza 


Cado Wever 

Cu inmenso tristesa na nos curason, pero conforme cu Dios su boluntad, 
nos ta anuncia fayecimento inespera di: 



Arthur Douglas Henriquez 

Mihor conoci como “Turo of Ranca Dak” 
TX-362 


Su rumannan: 

Gladys y Gerichi Croes 
Ruben (TX-66) y Sixta Henriquez 
Chito (TX-9) y Lupita Henriquez 
Tinchi y Marijke Henriquez na Hulanda 
Mariela y Mirto Ridderstap 
Tuda y Chogogo Arends 

Su sobrino y sobrinan: 

Tico y Yuli Boekhoudt y famia 
Tica y Joy Figaroa y famia 
Jochi y Roosje Boekhoudt y famia 
Jair Henriquez y famia 
Afra Henriquez 
Belkis y Igor Mathilda y famia 
Jean Carlo y Ketty Henriquez 
Zahaira y Keith Sightler 
Carlos Croes 

Achmed y Shamila Henriquez y jui 

Amidee Henriquez 

Janina y Jeno Cecilia 

Janaika Henriquez y Derrick Zeng 

Jano Henriquez 

Judeska Henriquez y juinan 

Jourenne Henriquez y jui 

Renata Henriquez 

Mayla Ridderstap 

Rudolfo Arends 

Su cunanan: 

Erna Henriquez 
Yolanda Henriquez 

Theo Boekhoudt y Sra. 

Adrian de Luvio esposa y famia 
Mario de Luvio 
José de Luvio (na Hulanda) 

Rudolfo Arends 

Juan Vicente Croes y famia 
Su Primo y primanan na Aruba y Curacao y demas famia, bisina y 
conocirnan. 

Su Amigo y amiganan di Jonathan Racing Team 
Su Coleganan di Taxi 

Acto di entiero lo tuma lugar diahuebs dia 2 april 2009 di 2’or pa 
4’or na Misa Inmaculada Concepcion na Santa Cruz y después 
saliendo pa Santana Catolico na Santa Cruz. 

Nos ta pidi nos disculpa si den nos tristeza nos por a lubida un of otro 
famia. 

Despues di entiero nos no ta ricibi bishita di condolencia na cas. 


Su swa: 

Omonan: 

Su iha: 

Su padrino: 

Aruba Bank ta haci un donacion na grupo 
di corector di papiamento 



“NOS ta apoya e trabou cu e 
Grupo di Corector di Papiamen¬ 
to ta haci pa nos comunidad y ta 
aporta cu e proyecto educativo 
aki”; asina Shanoulle Bikker, 
encarga cu e departamento di 
mercadeo y promocion di Aru¬ 
ba Bank a bisa na momento di 
anuncia e compromiso di Aruba 
Bank y e grupo di Corector di 
Papiamento. 

Riba dia 21 di Maart 2009, 
Grupo di Corector di Papia¬ 


mento, a celebra Dia Mundial 
di Poesia y Dia di Dia Interna- 
cional di Idioma Materno. GCP, 
manera nan ta conoci tambe, ta 
un grupo di empleado publico 
cu na ana 2002 a termina e 
estudio di Corector di Papia¬ 
mento na nivel di Ensenanza 
Profesional Superior (HBO) cu 
exito. E meta di e Grupo ta pa 
promove y stimula bon uzo di 
Papiamento, sin ningun benefi- 
cio personal. 


TA BENDE 



1 starlet di Drag di 2 porta cu 
motor 3S, cu Intercooler y Turbo. 
1 gearbox Djifors 5 speed cu su 

Trailer gespuit Nobo Nobo. 

Pa mas informacion yama 5878133. 


Grupo di Corector di Papiamen¬ 
to a organisa conhuntamente 
cu Departamento di Cultura, 
Departamento di Ensenansa y 
Comision Arte di Palabra, un 
competencia di “Arte di Palabra 
Aruba 2009” entre nos hoben- 
nan. Esaki ta un competencia 
di poesia y storia cortico pa 
hoben entre 13 y 17 ana y un 
competencia di Haiku pa pub¬ 
lico en general. E competencia 
a demostra un biaha mas cu 
Aruba tin hoben talentoso, 
cual nos comunidad mester ta 
orguyoso di dje. 

E dos hoben ganadornan di e 
competencia aki lo bay com- 
peti den Arte di Palabra con¬ 
tra e ganadornan di Corsou 
y Boneiro cu lo tuma lugar 
na Corsou. Grupo Corector 
di Papiamento a organiza un 


TA OFRECE 


Bo kier Baha Peso y 
Bo gusta Baila? 

Join E les di Slim Down 
Dancing 

Tur dialuna y diahuebs na 
Centro di Bario Playa Pabou 
8-9pm 

Pa Solamente 40 Florin 
T: 5644875 


Resultado di Loteria i'awe^ 


IDTTOCATOCH 

7377 

3983 

0657 


z da: 

4760 Tauro 


in ta 


BIGF0UR 

6392 


SIPER F0UR 
0321 


LDTTODDA 09-14-15-17-26 



anochi cultural dia 21 di Maart 
2009, durante e ganadornan a 
presenta nan storia y poesia. 
Ta trata aki di Yakari Gabriel cu 
a declama su poesia "Mi kier 
papia cu bida" y e ganador di 
cuenta Zaylon Pantophlet cu a 
presenta cu su cuenta " Bon 
Amigo Pedro". 

Aruba Bank y comunidad en 
general ta desea e hobennan 
aki hopi exito den e compe¬ 
tencia di "Arte di Palabra" na 
Corsow 

9940 

8847 

9479 


|Servicio pa Comunidad 

|Telefon di Emergencia| 


Number di emergencia 911 

Polis 

100 

Brandweer 

582-1108 

Ambulance O'stad 

582-1234 

Ambulance S.N. 

584-5050 

Hospital 

587-4300 

Centro Medico 

584 - 8833 

Botica na Warda l-H 

Pabou di Brug: Eagle 

Pariba di Brug: Aloe 


Dokter na Warda 

Pabou di Brug: dr.M. 
Pariba di Brug: dr. 

Kelly 

1 Otro Servicionanl 

Setar Info 

118 

Digicel Info 

145 

Setar 

582-5151 

Elmar 

582-3700 

WEB 

525-4600 

Serlimar 

584-6456 

Rode Kruis Aruba 

582-2219 

FADA 

583-2999 

AA/NA helpline 

583-8989 

Fund. Abuso Sexual 

582-4433 

Fundacion Guia'mi 

587-1677 

Fund.Muher 


den Dificultad 

583-5400 

Fund.Tel. Pa Hubentud 131 


588-6138 

Accion Rescate 

584-2718 

Centro Kibrahacha 

588-3131 


Polis 


Polis Tipline 

11141 

Oranjestad. 

582-4000 

San Nicolas 

584-5000 

Savaneta 

584-7000 

Santa Cruz 

527-2900 

Noord 

587-0009 

Strandpolitie 

586-3003 

Balashi 

585-2500 

Aeropuerto 

582-4800 

Aruba Transfer Tour & Taxi 

583-2856 

582-2116 

Best Taxi Services 588-3232 

Coop. Ver. Tas 

587-5900 

ATS 

583-5361 

Arugas 

585-1198 

S.O.S. Teleayudo 

583-1190 


EDITA PA:The Media Group, 
Margrietstraat 3, Oranjestad, Aruba, 
tel.(297) 583-1400, fax. (297) 5831444, 
E-mail: noticia@awemainta.com. 
CUENTA Dl BANCO: 

C.M.B. #229- 82600’. 

ORA Dl OFICINA: Dialuna pa Diabierna 

8 a.m. - 5 p.m. 

IM PRENTA: Imprenta Nacional Arubano. 
Dl RECTOR: Victor “Toko” Winklaar & 
Victor R Winklaar. 

R E DACCI ON: noticia@awemainta.com. 
BENTA Dl AVISO: 
sales@awemainta.com 

Local 129 



Dj is manera nan ta 

Tin biaha te hasta e mihor mayornan tin 
problema pa acepta nan yiunan djis manera 
nan ta. Por ehempel, mayornan di un mucha 
cu ta hopi timido, hopi biaha ta puntrami con 
nan por yuda e yiu sali di e timidez ey. Na 
cas por ta e ta haci declaracionnan profundo; 
por ta e ta comparti su observacionnan di 
bida y di e caracter di universo, por ta te 
hasta e ta conta e storianan di mas chistoso. 
Pero den publico ta como si fuera su lenga ta 
pega na cada banda den su boca, y su cabez 
ta baha como si fuera e ta pega na su pecho. 
Di con e mucha ta asina timido dilanti 
stranonan? Por ta ta pasobra e'la worde 
herida of rechasa den pasado. Pero mas 
probabel ta cu e'la nace asina. Ningun sorto 
di estimulo of pushamento pa parti di e 
mayornan lo pon'e cambia bira sociabel, 
extravagante of sigur di su mes. Su timidez ta 
djis un funcion di e temperamento cu e'la 
nace cune. 

Mi conseho na mayornan di un mucha asina 
ta: Stop di purba haci'e algo cu e no por ta. 

Bai cu e coriente y djis acept'e manera e ta. 
Djei busca e calidadnan special cu ta duna e 
mucha individualidad y potencial. Nutri'e. 
Cultiv'e. Y dune tempo pa forma su mes como 
un personalidad unico manera niun otro 
hende na mundo. Abo, como mayor, lo ta 
menos frustra cu e aceptacion aki y, keremi, 
bo yiu tambe lo ta. 


PANADERI A.DEL PUEBLO 



Ranaderia del Puebio 
"Wonda LoaP’ 



Guyabastraat 4, Dakota Tel: 582 4748 



PATLJR FIESTA 
PAMUCHA 

YAMÅ 

5923523 / 5838769 


UITZENDBUREAU Connecting, 

EMPLOYERS and 
JOB SEEKERS in 

one place! 

Awor cu vacature pa CASHIER 
cu por traha diferente shift. 

JOB BANK ta ofrece su servicionan di Uitzendbureau 
na puebio di Aruba en general. 

Yama inskribi si bo ta buscando trabou, full of part 
time, of un par di ora di trabou extra despues di bo 
trabou normal. Tambe si Bo tin deseo di cambia di 
trabou, yama inskribi !! 

JOB BANK, un concepto nobo den e mundo di 
Uitzendbureau, situa den Layex Building, local M, 
telefoon 560-9391. 

Polis no a logra detene 
hobennan coriendo 
iresponsabel 



DIADOMINGO 2.45 di madruga, polis di Oranjestad, durante 
patruya riba caminda di Tanki Leendert, ta mira un pickup Nissan 
Dobbel cabinaA-14640 coriendo direccion pabao. Polis a mira cu 
e chofer di e pickup a cuminsa core na un manera iresponsabel y 
a drenta un caminda di tera cu ta bay Matadera. 

Polis a sigui su tras y a start un persecucion. E chofer di e pickup a 
core drenta den un caminda sin salida. Ora cu e dos ocupantenan 
a sinti cu nan ta wordo gara, nan a bula for di e auto, y drenta 
mondi. 

E auto a sigui core y a dal den un Toyota Corolla stationwagen 
cu ta staciona dilanti di un cas. Polis a duna descripcion, di e dos 
hombernan, tur dos delega entre 16 pa 20 aha, y cu ta midi mas 
omenos 1.70m. Un di nan tin cabey krul cortico y e otro tabatin 
net riba su cabes. Polis a takel e pickup y a hibe warda. 


TIPO Dl CAMBIO OFICIAL 

Valido pa 31 maart 2009 


Placa Extranhero 

Bank Papieren 

Wisselen, Cheque 
Reis Cheque en 
Over Boekingen 

Benta 

na 

Publico 

US Dollar 

1.77 

1.78 

1.80 

CAN Dollar 

1.40 

1.42 

1.44 

Engelse Pond Sterling 

2.46 

2.51 

2.57 

Zwitserse Frank per CHF. 100 

154.67 

155.39 

156.19 

Ned.Ant. Guiden perANG. 100 

98.94 

100.00 biljetten 100.20 
chq./overboeking 100.00 

Japanse yen per JPY. 10.000 

182.01 

183.67 185.52 

Euro perXEU. 100 

232.85 

234.97 

237.34 



Provision di Devisa 1.3% 
Segun articulo 12 di Afkondigingsblad 
di Aruba 1991 nr.GT32. 

Banco Central di Aruba ta defini 
e tipo di cambio oficial pa e 
cambionan di placa extranhero. 

BANCO DI CARIBE 

Nos ta honra Bo confianza 


Universidad di Aruba ta presenta: 

Mainta di Informacion 
pa Studiante 

Diasabra awor dia 4 di april Universidad 
di Aruba ta invita tur studiante di Colegio 
Arubano, EPI y esnan interesa pa inicia un 
estudio di ensenansa superior na Aruba pa 
asisti na un mainta di informacion. 
Universidad di Aruba tin 4 facultad y ta 
brinda graduadonan di scol secundario y 
otro interesadornan cu ta califica pa aplica pa 
admision, e oportunidad pa sigui un estudio 
pa obtene un titulo riba nivel di ‘Bachelor’ of 
‘Master’. 

Universidad di Aruba tin relacionnan estrecho 
cu universidad y hogeschoolnan Hulandes y 
universidadnan acredita den region. 

Facultad di Derecho tin p.e. relacionnan cu 
Rijksuniversiteit Groningen y Universiteit 
van Maastricht. FEF tin relacionnan cu Ho- 
geschool Windesheim y Hogeschool Zwolle. 
Tambe Universidad di Aruba tin un relacion 
estrecho cu University of Central Florida pa 
cu su Facultad di Hospitality and Tourism 
Management Studies. 

Pa su facultad di mas nobo, Faculty of Arts and 
Sciences, cu ta habri su portanan augustus 
benidero, Universidad di Aruba tin relacion¬ 
nan di cooperacion cu Universidad di Puerto 
Rico, Universidad Interamericano di Puerto 
Rico y Universiteit Utrecht. 

Universidad ta ofrece oportunidadnan inte- 
resante pa tur esnan cu kier haci nan estudio 
superior na nan mes pais. Pesey mes ta impor- 
tante pa atende e mainta di informacion pa 
asina por tuma e decision tocante bo futuro na 
manera bon informa! 

E mainta di informacion ta cuminsa 9:00 di 
mainta te cu l’or di merdia. 

E Facultad di Derecho (Faculteit der Rechtsgel- 
eerdheid-FdR), Facultad Financiero-Econom- 
ico (Financieel Economische Faculteit-FEF), 
Facultad di Turismo (Faculty of Hospitality 
and Tourism Management Studies-FHTMS) 
y e Facultad di Arte y Ciencia (Faculty of Arts 
and Sciences-FAS) ta ofrece informacion na 
esnan interesa den dos sesion di informa¬ 
cion. 

E prome sesion ta cuminsa 9:30 di mainta y e 
di dos sesion ta cuminsa 11:00. Cada sesion 
tin un duracion di un ora. Entre e sesionnan 
lo tin pausa y tambe oportunidad pa haci 
pregunta. 

No ta necesario pa registra p’e actividad aki. 

Studiante y mayornan ta keda cordialmente 
invita pa asisti na e mainta di informacion aki 
diasabra awor dia 4 di april na Universidad di 
Aruba na J.E. Irausquinplein # 4, dilanti di 
Postkantoor na Playa. 

E Potret di Dia 


noticia@awemainta.com 


Un mucha homber hoben ta atende rezamentonan di merdia na Sadr City na Bahdad. 


Misa Crismal 



MISA di Crisma ta un mani- 
festacion di unidad di nos Ig¬ 
lesia, na unda henter pueblo 
cristian ta reuni, hunto cu e 
sacerdotenan di cada parokia 
y cu Obispo como cabez di nos 
Iglesia local. 


Den e celebracion aki, Obispo 
ta consagra e tres diferente 
azetanan usa den Iglesia, 
esta: Azeta di Enfermo, Azeta 
di Catecumenonan y Santo 
Crisma. Tambe, den e Misa aki, 
tur sacerdote presente ta renoba 


nan compromiso na Senor y na 
nos Mama Iglesia. 

A bira tradicion caba cu cada 
parokia ta tuma turno pa bira e 
luga di e celebracion Eucaristico 
aki. E ana aki Parokia di San 
Francisco, tin na su encargo 
e celebracion tan significante 
aki. 

Pa medio di esaki Pastoor 
Stanislaw y Pastoor Santiago 
y e comision encarga cu e cel¬ 
ebracion aki, tin e grato honor 
y placer pa invita e pueblo di 
Aruba en general pa bin celebra 
hunto cu nos e celebracion tan 
significante aki na Parokia San 
Francisco di Asis, diaranson dia 
8 di april 2009, pa 7’or anochi 



hotli m 

733-8477 

Pigicel 


Spera Mas. Hanja Mas. 



Nos Mundo Loco 


Landamento 
synchronsa 
di oficina 

Un grupo di muhernan Ruso a bira 
estreyanan di interent despues di 
filma un rutina di landamento syn- 
chronisa na nan lessenaar. 



E muhernan, kende ta traha pa un 
compania di architecto, a filma e 
rutina pa un competencia cu e tema 
di Olympiada. 

Nan a gana for di miles di otro par¬ 
ticipantenan pa hiba e promer premio 
di $7000, y nan video a atrae mas di 
un miyon hits riba YouTube. 

E clip a ser filma secretamente 
durante nan lunch break. E trahador 
Mosha Dugina a bisa: “Nos tabata 
hopi energetico y enthusiasma pa 
hade.” 

“E tabata asina un rosea di aire fresco 
pa haci algo unda nos tabatin e 
oportunidad di show off un tiki y 
mustra hendenan cu nos tin bunita 
pia largo.” 

“Mayoria di e tempo nos ta simple- 
mente sinta na nos lessenaar y tur 
loke hende ta mira ta nos mitar bai 
ariba.” 

Ilya Korneev di e organisadornan 
di e competencia Affect.ru a bisa: 
“E competencia a atrae miles di 
aplicante, pero tabata aparente for di 
un principio cu lo bai tin un ganador 
claro.” 

“Nos a pensa cu esey lo tabata e 
final pero e exito di e muhernan a 
continua ora cu e clip a yega Europa. 
E clip a atrae mas di un miyon bishi¬ 
tante e prome simannan.” 

FINA ta anuncia 

Campeonato CARIFTA, evento clasificatorio pa 

Weganan Olimpico Hubenil 


For di 15 te cu 20 di april 2009Arubata 
sede di e Campeonato di Caribe, e 61 *2009 
CARIFTA Swimming and Synchro- 
nized Swimmiiig Chanipionships’ ’. 
Un total di 15 isla di Caribe, paun total di 
ahededor di 450persona, ya caba a con- 
firma nan participation n’e campeonato 
regional aki. 

E campeonato C ARI FTA ta habii pa par- 
tidpantenanbaodi 18 anadiedad,puese 
proximogeneraciondicampeonnanden 
e deportenan aquatico. 

E Federation Intemadonal di Natation, 


FINA, a confirma e siman aki ofitial- 
mente cu e “2009 CARIFTA Swim- 
ming and Synchronized Swimming 
Chanipionships’ ’,paloket’ecompeten- 
cianan di landamento, ta wordo considera 
como un evento durante cuae temponan 
clasificatoriop’e YouthOlympic Games 
por wordo logra. 

E Youth Olympic Games ta tuma lugar 
otro ana pa prome biaha den historia. 
Sede di e evento Olimpico Hubenil 
inaugural t’e dudad di Singapore. 

Pa participa n’e Youth Olympic Games, 
e participantenan mester a logra un clas- 


ificadon y esey mester a sosode durante 
un evento clasificatorio ofidalmente re- 
conodpaeFederadonlntemadonalypa 
Comité Olimpico Intemadonal. 

Cu e leconæimento di CARIFTA como 
un evento clasificatorio, e competencia 
ta bira mas interesante p’e landadoman, 
cu sin duda lo haci mas esfirerzo, no 
solamente pa gana medaya, pero awor 
palograuntempoclasificatoriop’eYouth 
Olympic Games. 

AZB ta masha contento cu e bon notida 
aki di FINAy ta redbiendo tambe reac- 


Awe, diamars: Ultimo dia pa entrega 

“Verzamelloonstaat” y 
“Verzamelstaat opgaaf der den” 


SERVICIO di Impuesto ta 
recorda su clientenan cu tin 
e obligacion di entrega e lista 
colectivo di pago di salario 
(verzamelloonstaat) y e lista 
colectivo di pago na tercera 
persona (verzamelstaat op¬ 
gaaf derde) di ana 2008, cu 
e ultimo dia pa entrega e 
documentonan aki ta awe, 
diamars, dia 31 di maart. 

Ta sumamente importante 
pa entrega e documentonan 
menciona completamente y 
corectamente yena. Speci¬ 
almente no mester lubida di 
menciona e persoonsnummer 
di cada empleado of tercera 
persona. Por sosode cu Servi- 
cio di Impuesto ta manda e de- 
claracionnan bek pa e cliente 
si acaso falta informacion. 
Normalmente mester entrega 
e listanan colectivo menciona 
den luna di januari. E ana 
aki 

Servicio di Impuesto a duna 
tur cliente dos luna extra. 
Pues tur cliente a haya 3 luna 
completo pa por cumpli cu 
entregamento di e formula- 


Di ana 2008 

rionan. Despues di dia 31 di 
maart Servicio di Impuesto no 
lo honra eventual peticionnan 
pa prolongacion di termino. 
Tin 2 manera pa entrega e 
listanan colectivo: 

1. e cliente ta yena y entrega e 
formularionan original cu el a 
ricibi via post; 

2. e cliente ta entrega e in¬ 
formacion den forma digital 
uzando “LB-disk 2008” of 
un otro 

programa di payroll. 

E cliente mes ta dicidi si e ta 
scirbi e datonan na man of e 
ta procesa esakinan digital¬ 
mente. 

Si e cliente ta entrega e dato¬ 
nan riba disk, e no tin mester 
di yena e formulario origi¬ 
nal. 

No ta importa cua forma e cli¬ 
ente ta scohe, pero den tur dos 
caso, e mester entrega si e 
formulario original firma 
bek. 

Si e cliente no cumpli cu su 
obligacion di entrega e lista¬ 
nan colectivo menciona, e ta 


core risico pa haya boet te na 
un maximo di Afl. 10.000,-. 
Esaki ta stipula den articulo 
56 di Ley di Impuesto General 
(ALB). Servicio di Impuesto lo 
impone e boet segun su nota 
di maneho di boet stipula den 
paragraf 25 di e documento 
“Boetebeleid Belastingdienst 
Aruba 2004”, cual ta disponi¬ 
bel tambe riba e website www. 
siad.aw. E boet ta depende 
cuanto empleado of tercera 
persona e cliente tabata tin. E 
boet ta depende tambe pa kico 
tabata tin incumplimento: 
sea ta pa no entregamento, 
entregamento laat of e for¬ 
mularionan no ta contene tur 
e datonan rekeri. 

Servicio di Impuesto ta con- 
seha e clientenan cu tin e 
deber di entrega e “verzamel¬ 
loonstaat” y e “verzamelstaat 
opgaaf derden”, pa yena e for¬ 
mularionan aki corectamente 
y completamente y despues 
entrega nan na tempo. Asina e 
cliente mes ta evita un posibel 
boet di incumplimento. 


tionnanpositivo di parti di e Federadon- Swimmiiig and Synchronized Swim- 

nan participants n’e “2009 CARIFTA ming Chanipionships”. 


Mementomori Funeral Home N.V. 

Yolanda - Leo - Eugene 
Tel: 5833358 - Fax: 5837711 

“Senor ta mi wardador, mi n= tin falta di nada; 

Den cunucu di yerba berde, E ta ponemi sosega. 

E ta hibami na awa tranquil, pa mi bolbe hana forsa.” 

Ps. 23:1,2,3 


Cu inmenso tristeza na nos curazon, nos ta participa fayecimento di: 



FRANCISCA BOEKHOUDT 

mihor conod como: “Lie” 

Na nomber di su: 

rumannan: Ninita Boekhoudt 

Sra. Vda. Janda Dirksz-Boekhoudt 
Hendrika Boekhoudt 

Alej andro (Janjo) y Betty Boekhoudt-Boekhoudt 
Vicente (Kees) y Solange Boekhoudt-Salomons 

sobrino y sobrinanan: 

Gretha y Esteban Thiel, 

Yvonne y Anthony Laclé 
Astrid Dirksz 
Wini Dirksz 

Renny y Choy Dirksz-Wong 
Raymond y Haidee Boekhoudt 
Mariska y Michael Lin 
Alvin y Jessica Boekhoudt 
Gwenny y Jerry Lisapaly 
Meredith y Richard Gib son 
Tamara Boekhoudt 

Nerissa Lacle y Lex Bouwer, Josephine Lacle y Robert Tromp, 
Armand Lacle, Laura Dirksz, Alejandra y Daniella Boekhoudt, 
Michelle y Jonathan Lin, Dylan y Jeslyn Boekhoudt, VJ Lisapaly, Ava 
y Pierce Gib son; 

Prima nan di cas: Li via y Rufo Lampe, Mia y Katrien 

Hernandez, Lucia y Pepe de Freitas; 
Demas primo y primanan, Su ihanan: Ina van lerland, Li via Lampe, 
Alvin Boekhoudt 

Demas famianan : Boekhoudt, De Mey, Dirksz, Salomons, 

Laclé, Coronel, Hernandez, Luidens, 
Thiel 

y demas famia ta invita tur conocirnan, bisinanan, su verpleegsters di 
Wit Gele Kruis 

pa asisti na acto di entiero cual ta tuma lugar diamars 31 di maart 
2009 pa 4’or di atardi saliendo for di Misa Santa Filomena pa 
santana catolico na Paradera. 

E resto mortal lo ta reposa for di 2’or di atardi den Misa Santa 
Filomena na Paradera. 


Adres pa condolencia: Seroe Preto 3, Paradera 

di 7'or pa 9'or di anochi 

Oslin (Chin) Boekhoudt a recibi premio prestigioso di 

Prins Bernhard Cultuurfonds 


DIABIERNE ultimo a tuma 
lugar e prome reunion di Prins 
Bernhard Cultuurfonds, unda e 
biaha aki a haci entrega tambe 
di e prestigioso premio di Prins 
Bernhard Cultuurfonds. 

A toca sr. Oslin (Chin) Boek¬ 
houdt pa a ricibi e premio pres¬ 
tigioso cultural di Prins Bern¬ 
hard Cultuurfonds for di man di 
Gobernador, Freddy Refunjol, 
Regent di Prins Bernhard Cul¬ 


tuurfonds.aki ta wordo otorga 
na un persona cu a destaca riba 
tereno cultural. 

Sr. Chin Boekhoudt tin un 
trayectoria hopi largo y impre- 
sionante riba tereno di teatro, 
tanto local como regional y 
internacional. Den su palabra 
di gradicimento sr. Chin Boek¬ 
houdt a expresa su gratitud y 
orguyo pa por a ricibi e premio 
pecial aki. Pa coincidencia ta 


toca e mesun sr. Chin Boek¬ 
houdt, kende a scirbi e mono- 
loog “Sonrisa di Max”, cual t’e 
storia di e heroe nacional Boy 
Ecury, pa ricibi e premio den 
cas caminda Boy Ecury a nace, 
esta Cas di famia Ecury den 
Schelpstraat. Prins Bernhard 
Cultuurfonds ta dispuesto na 
financia e ondertiteling di “Son¬ 
risa di Max” cual a wordo poni 
riba dvd. 




Gobernador Refunjol y Directiva di Prins Bernhard Cultuurfonds 

masha impresiona cu Museo Archeologico 


MANERA conoci diabierna 
ultimo directiva general di 
Prins Bernhard Cultuurfonds 
a tene su prome reunion di 
2009 den “Fruteria” di Museo 
Archeologico. Prome cu re¬ 
union a cuminsa oficialmente, e 
archeologo Harold Kelly y e co- 
laborador educativo Margarita 
Wever a duna un rondleiding 
den e Museo Archeologico situa 
den “Cas di famia Ecury”. 

Gobernador Freddy Refunjol y 
e demas miembronan di PBCF 


a keda hopi impresiona cu e 
buniteza di e edificio monu¬ 
mental y mahestoso despues di 
e restauracion total cu a tuma 
lugar durante e ultimo ananan 
aki. E contenido di e coleccion 
di Museo a worde poni na un 
manera hopi profesional, mod- 
erno y hopi yamativo pa usuario 
di tur edad. 

Un caluroso pabien na Vivi 
Franken-Ruiz y su team cu a 
percura pa cada detaye hanja 
su debido atencion! 


Gobernador Refunjol a haci 
entrega di cheque cu ta cubri 
e subsidio p’e proyecto di Fes¬ 
tival di Piano bao direccion di 
sr. Armand Simon y tambe na 
sra. Wilma Kuiperi-Jansen a 
ricibi un cheque pa Fundacion 
Artland. 

Den nomber di tur artista y 
esnan laborando riba tereno 
cultural sra. Wilma Kuiperi- 
Jansen a gradici Bernhardfonds 
pa su aporte valioso na cultura 
di Aruba. E subsidio con poco 


cu e por ta, ta un estimulo pa 
sigui traha y sigui perfeciona 
nos mes. 

E reunion a conta cu presencia 
di entre otro Gezaghebber di 
Bonaire mr. Glenn Thode y 
representantenan di Gezagheb- 
bernan di Saba y Sint Eustatius, 
fuera di Presidente sr. Winthrop 
Curiel y demas miembronan di 
Corsow. 

Pa Aruba a wordo trata y aproba 
e proyecto di Museo Archeo¬ 
logico titula “Rancho” (Afl. 


25.000) y e proyecto di Funda¬ 
cion Heart of San Nicolas (Afl. 
25.000) y subsidio parcial pa 
publicacion di e buki nobo di 
sra. Tchong-Engels. 

Despues di un almuerzo hopi 
special na Chez Mathilde, De¬ 
partemento Arubiana di BNA 
den Bachstraat a worde bishita. 
Hopi aprecio tabatin p’e depar- 
tamento aki cu tin un caracter 
hopi agradabel y trankilo, un 
ambiente cu ta invita pa haci 
research. 

















































